title: Eero Ahre

text:
Näyttelijätöidensä lisäksi Ahre on kirjoittanut näytelmiä. Hän soittaa myös kitaraa. Ahren kielitaitoihin kuuluvat suomi, ruotsi, englanti ja ranska. Vuoden 2012 presidentinvaalien ennakkoäänestyksen vuoksi Näkövammaisten Kulttuuripalvelu ry tuotti äänikuvailun presidenttiehdokkaista, jossa Ahre toimi kuvailijana. Näytelmiä on esitetty seuraavissa teattereissa: Teatteri Hevosenkenkä, Komediateatteri Arena, Suomen Kansallisteatteri, Porin Teatteri,
Svenska Teatern i Helsingfors ja Åbo Svenska Teatern.
Televisiosovitus näytelmästä "Gitarrgubbarna" on esitetty Yle TV1:ssä.


title: Richmond Trophy 1950

text: Richmond Trophy 1950 oli Englannissa Goodwoodin radalla 10. huhtikuuta 1950 järjestetty Formula 1 -sarjan ulkopuolinen Grand Prix. Kilpailun voitti Reg Parnell Maseratillaan.


title: Søren Norby

text: Søren Norby (k. 1530 Firenzessä) oli tanskalainen amiraali ja merirosvopäällikkö. Hän toimi Tanskan kuningas Kristian II:n nimissä kaapparina Itämerellä.


title: Søren Norby

text: Suomessa Norby muun muassa hävitti Turun kaupunkia ja ryösti Kastelholman linnan.


title: Harold Stassen

text: Harold Edward Stassen (13. huhtikuuta 1907 – 4. maaliskuuta 2001) oli yhdysvaltalainen poliitikko. Hän kuului Yhdysvaltain republikaaniseen puolueeseen ja toimi vuosina 1939–1943 Minnesotan osavaltion 25. kuvernöörinä.


title: Harold Stassen

text: Stassen tuli kuvernöörikautensa jälkeen tunnetuksi lukuisista ehdokkuuksistaan Yhdysvaltain presidentinvaaleissa. Hän oli menestyksettä ehdolla virkaan kaikkiaan yhdeksässä presidentinvaalissa vuosien 1948–1992 välisenä aikana.


title: Harold Stassen

text: Stassen oli vuonna 1945 jäsenenä Yhdysvaltojen valtuuskunnassa Yhdistyneiden kansakuntien perustamiskokouksessa San Franciscossa. Hän edusti USA:ta sittemmin muissakin kansainvälisissä kokouksissa. Hän toimi yliopistonopettajana ja Pennsylvanian yliopiston presidenttinä sekä oli mukana kansainvälisessä uskontoja toisiinsa yhdistävässä liikkeessä.


title: Harold Stassen

text: Stassen kuoli Minnesotassa 93-vuotiaana ja tuli haudatuksi Acacia Park Cemeteryyn. Hänen aviopuolisonsa Esther kuoli 94-vuotiaana 7. lokakuuta 2000.


title: Kuuppavaunu

text: Kuuppavaunu on irrallisen materiaalin, kuten hiilen, hiekan, turpeen, kalkkikiven ja vastaavien aineiden kuljetukseen tehty, etupäässä kapearaiteisilla rautateillä käytetty tavaravaunu.


title: Kuuppavaunu

text: Vaunu käsittää yleensä avoimen alustakehikon, jonka päädyissä keskikohdalla on tukipisteet, joiden varaan on asetettu yleensä allasmainen metallilevystä tehty kuljetustila. Tätä allasta voidaan kallistaa sivusuunnassa lastin purkamista varten.


title: Kuuppavaunu

text: Vaunut ovat yleensä niin kevytrakenteisia, että niitä voi tyhjänä liikutella miesvoimin.


title: Kuuppavaunu

text: Näitä vaunuja oli lähes kaikilla kapearaiteisilla rautateillä ja niitä on säilynyt erittäin runsaasti. Turveradoilla ne olivat jopa pääasiallinen vaunukalusto.


title: Kuuppavaunu

text: Äänekosken tehtailla kapearaiteisia kuuppavaunuja käytettiin happotornin kalkkikiven kuljetukseen aina 1980-luvulle eli haponvalmistuksen loppuun asti. Nämä nimenomaiset vaunut romutettiin yhdessä palvelemansa laitoksen kanssa, koska ne olivat aivan loppuun käytettyjä.


title: Birch Bayh

text: Birch Evans Bayh II (s. 22. tammikuuta 1928 Terre Haute, Vigon piirikunta, Indiana) on yhdysvaltalainen demokraattipoliitikko. Hän istui vuosina 1963–1981 Yhdysvaltain senaattorina Indianasta.


title: Birch Bayh

text: Bayh syntyi Terre Hautessa. Hän pyrki Yhdysvaltain demokraattisen puolueen ehdokkaaksi vuoden 1976 presidentinvaaleihin, mutta ehdokkaaksi valittiin lopulta Jimmy Carter.


title: Birch Bayh

text: Entinen Indianan kuvernööri ja senaattori Evan Bayh (s. 1955) on Birch Bayhin poika.


title: Levänuoliainen

text: Levänuoliainen ("Gyrinocheilus aymonieri") on Aasiasta kotoisin oleva jokikala, jota on tavattu Intiasta, Thaimaasta ja lähiseuduilta.


title: Levänuoliainen

text: Levänuoliaisesta on kehitetty akvaariokala, ja josta on luotu muutamia värimuunnoksia kuten esimerkiksi laikullinen ja kokokeltainen. Tämä kookas nuoliainen on melko suosittu levänsyöjä vaikkei sovellukaan useimpiin seura-akvaariohin luonteensa ja kokonsa vuoksi, levänuoliainen tarvitsee oman reviirin.


title: Levänuoliainen

text: Levänuoliainen saattaa elää jopa 10-vuotiaaksi, ja pituutta sille voi kertyä 27 senttimetriä. Tälle suhteellisen lämpimän veden (24-28○C) kalalle on todettu hyväksi 6,0-8,0 pH-arvo ja altaan kokoa pitäisi olla vähintään 250 litraa. Altaassa tulisi olla juurakoita tai luolia piiloiksi. Aikuisena kalasta tulee usein erakko, eikä se siedä samanlajista seuraa.


title: Levänuoliainen

text: Levänuoliainen on pääosin pohjaltasyöjä, mutta kala on lähes kaikkiruokainen. Nuorena laji on erittäinkin tehokas levien syöjä.


title: Levänuoliainen

text: Lajia ei suositella laitettavaksi samaan altaaseen pienten, heikkojen kalojen kanssa. Vain suuret kalat ovat hyvää seuraa levänuoliaiselle. Nuorena lajille kelpaa saman lajin seura, mutta aikuiseksi kasvettuaan voi ruveta hyvinkin häijyksi ja jopa tappaa muita kaloja.


title: Levänuoliainen

text: Lisääntyminen kotiakvaariossa on erittäin epätodennäköistä. Kutuhalut voi ehkä laukaista runsailla vedenvaihdoilla, lämpötilan muutoksilla ja monipuolisella ruokinnalla. Kudettamiseen tarvitaan kaikenlisäksi suuri akvaario voimakkaalla virtauksella. Joka tapauksessa suurin piirtein kaikki kaupoissa olevat levänuoliaiset ovat viljeltyjä.


title: Otto Rud

text: Otto Rud oli tanskalainen amiraali. Hänen johtamansa joukot ryöstivät Turun kaupungin vuonna 1509. Ejbyn kalkki kuului ryöstösaaliiseen.


title: Otto Rud

text: Rud haavoittui ja jäi sotavangiksi 7. heinäkuuta 1565 Klaus Hornin johtamaa ruotsalaista laivastoa vastaan käydyssä meritaistelussa. Taistelusta on kirjoitettu suomeksi kaksikin kuvausta; niistä historiallisesti luotettavampana pidetään Kyösti Wilkunan kuvausta Loistavien voittojen sankari - Klaus Kristerinpoika Horn, joka sisältyy kokoomateokseen "Suomalaisia sankareita. Historiallisia kertomuksia, I–II" vuodelta 1916.


title: Otto Rud

text: Kirjailija Kaari Utrio julkaisi 1960-luvulla kaunokirjallisen teoksen "Kartanonherra ja kaunis Kirstin" (myöh. pelkkä "Kirstin"), joka on amiraali ja vapaaherra Klaus Kristerinpoika Hornin osittain fiktiivinen mutta historiaan pohjautuva elämäkerta. Sen loppuosaan sijoittuu kuvaus Otto Rudin viimeisestä taistelusta.


title: Otto Rud

text: Wilkunan mukaan Otto Rudin sanotaan kuolleen pian tämän taistelun jälkeen ruotsalaisessa vankeudessa


title: Shirley Chisholm

text: Shirley Anita St. Hill Chisholm (30. marraskuuta 1924 – 1. tammikuuta 2005) oli yhdysvaltalainen poliitikko.


title: Shirley Chisholm

text: Chisholm syntyi New Yorkin Brooklynissä barbadoslaiselle äidille ja guyanalaiselle isälle. Hän oli vuosina 1949–1977 naimisissa Conrad Chisholmin kanssa ja avioitui eronsa jälkeen Arthur Hardwick, Jr.n (k. 1986) kanssa.


title: Shirley Chisholm

text: Hänet valittiin Yhdysvaltain kongressiin ensimmäistä kertaa vuoden 1968 vaaleissa. Hän toimi edustajainhuoneen jäsenenä New Yorkin 12. vaalipiiristä seitsemän kaksivuotiskautta, vuosina 1969–1983, minkä jälkeen ei enää asettunut ehdolle. Chisholm oli ehdolla demokraattien presidenttiehdokkaaksi Yhdysvaltain presidentinvaaleissa 1972.


title: Shirley Chisholm

text: Chisholm julkaisi kirjat "Unbought and Unbossed" (1970) ja "The Good Fight" (1973). Hän muutti myöhemmällä iällään Floridaan, jossa kuoli 80-vuotiaana.


title: International Motorsports Hall of Fame

text: International Motorsports Hall if Fame (IMHOF) on moottoriurheiluun vaikuttaineiden kuljettajien, omistajien, kehittäjien ja insinöörien museo-galleria. Se on keskittynyt pääasiassa yhdysvaltalaisiin autourheilijoihin ja amerikkalaiseen autourheiluun, etenkin NASCARiin, mutta sinne on päässyt myös muita merkittäviä autourheilijoita (mm. legendoja, kuten Fangio, Moss ja Senna).


title: International Motorsports Hall of Fame

text: IMHOF:n perusti vuonna 1983 William France Sr, NASCAR-sarjan perustaja, Talladegaan Alabamaan Talladega Superspeedwayn yhteyteen.


title: International Motorsports Hall of Fame

text: Tullakseen nimetyksi IMHOF:iin autourheilijan on täytynyt olla ainakin viisi vuotta eläkkeellä moottoriurheilu-uraltaan. Kansainvälinen autourheilumediasta muodostuva 150 henkinen paneeli äänestää mahdollisista valinnoista.


title: Kajaanin Haka

text: Kajaanin Haka (KajHa) on kajaanilainen jalkapalloseura. Seuran edustusjoukkue pelaa kaudella 2019 Suomen neljänneksi korkeimmalla sarjatasolla, Kolmosessa, jossa se jatkaa edelliskauden päätteeksi seuran pudottua sinne kauden 2017 jälkeen.


title: Kajaanin Haka

text: Seura on perustettu vuonna 1953. Sen alkuperäinen nimi oli Hevossuon Haka, mutta nimi sai nykyisen muotonsa vuonna 1963. Aluksi seuran lajeja olivat jalkapallon lisäksi myös yleisurheilu, hiihto ja lentopallo.


title: Kajaanin Haka

text: KajHa on pelannut Suomen toiseksi korkeimmalla sarjatasolla yhdeksän kautta vuosina 1968, 1970–1971, 1985–1986, 1993–1994 ja 1998–1999. Kaudella 1993 joukkue ylsi aina liigakarsintaan saakka. Vuonna 1999 KajHa voitti Työväen Urheiluliiton mestaruuden.


title: Kajaanin Haka

text: KajHan yleisöennätys on vuoden 1968 paikallisottelusta Kajaanin Palloilijoita vastaan, jota seurasi 2 376 katsojaa.


title: Kajaanin Haka

text: Kajaanin Hakan edustusjoukkue pelaa kaudella 2018 Pohjois-Suomen Kolmosessa. Edustusjoukkueen päävalmentajana toimii Pekka Kemppainen apunaan Marko Milunovic. Joukkueen kotikenttänä toimii Kajaanin liikuntapuisto.


title: Kajaanin Haka

text: Kajaanin Hakalla on pitkään ollut aktiivista junioritoimintaa. Seura on viime vuosina profiloitunut maakunnalliseksi toimijaksi Kainuussa. Seura vastaa mm. Kainuun Nappula- ja Valioliigoista. Nappula- ja Valioliigajoukkueiden lisäksi seuralla on kaudella 2015 yhteensä kahdeksan ikäkausijoukkuetta. Kajaanin Hakalla on yhteensä 306 rekisteröityä pelaajaa (11/2014).


title: Kajaanin Haka

text: Ari Tegelberg, Kajaanin Hakan kasvatti, A-maajoukkuepelaaja, 270 pääsarjaottelua


title: Kajaanin Haka

text: Tero Kemppainen, Kajaanin Hakan kasvatti, 314 pääsarjaottelua


title: Kajaanin Haka

text: Iiro Aalto, Kajaanin Hakaa vuosina 1998-1999 edustanut jalkapalloilija, 200 Veikkausliiga -ottelua


title: Kajaanin Haka

text: Toni Etu-Seppälä, Kajaanin Hakaa vuosina 2001-2002 edustanut maalivahti, 11 Veikkausliiga -ottelua


title: Kajaanin Haka

text: Lisäksi Kajaanin Hakan kasvateista pääsarjatasolla ovat esiintyneet muun muassa Pekka Kemppainen ja Heikki Leinonen (Oulun Palloseura) sekä Jukka Oikarinen (Helsingin Ponnistus).


title: Komae

text: Komae () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Setagayan erillisalueeseen, Tokion Chōfun kaupunkiin ja Kanagawan prefektuurin Kawasakin kaupunkiin. Komaessa on 81 531 asukasta (vuonna 2017) ja sen pinta-ala on 6,39 neliökilometriä.


title: Komae

text: Nykyisen muotoinen Komaen kaupunki perustettiin 1. lokakuuta 1970. Se on Tokion metropolin kaupungeista pinta-alaltaan pienin, mutta sen väestötiheys on yksi suurimmista. Kaupunkia palvelee Odakyū-rautateiden Odawara-linja.


title: Kadriorgin palatsi

text: Kadriorgin palatsi () on palatsimainen rakennus Viron pääkaupungissa Tallinnassa. Rakennus sijaitsee Kadriorgin puistoalueella. Sen on rakennuttanut Venäjän keisari Pietari I Suuri vuosina 1718–1725 väliaikaiseksi kesäasunnoksi. Palatsin suunnittelusta on vastannut italialainen arkkitehti Niccoló Michetti. Se edustaa arkkitehtoniselta tyylisuunnaltaan barokkia. Palatsi jäi lopulta suurimmaksi osaksi käyttämättä alkuperäisessä tarkoituksessaan. Nykyisin sen tiloissa toimii Viron taidemuseon ulkomaisen taiteen kokoelma.


title: Kadriorgin palatsi

text: Kadriorgin palatsin rakentaminen aloitettiin Pietari I:n määräyksestä vuonna 1718. Kadriorgin innoittajana toimi Versailles’n palatsi, jonka Pietari oli nähnyt hänen vieraillessaan Pariisissa vuonna 1716. Kadriorg eli Katariinanlaakso sai nimensä Pietarin vaimon Katariinan mukaan. Palatsin rakennuspaikka Lasnamäen rinteen juurella oli ollut pitkään tallinnalaisten kesäasuntojen rakennuspaikka. Palatsin suunnitteli italialainen arkkitehti Nicolló Michetti ja palatsista oli tarkoitus tulla keisariperheen kesäpalatsi. Vuonna 1719 palatsin rakentamista varten poltettiin 558 700 tiiltä ja 10 379 kattotiiltä. Työläisiä rakennusmaalla oli vuonna 1723 yhteensä 1 025 ja heidän joukossaan 110 kivenveistäjää ja 61 puuseppää. Palatsin rakennustyöt olivat suurimmaksi osaksi valmiit Pietarin kuollessa vuonna 1725, minkä jälkeen hallitus hidasti töiden kulkua.Sisätilojen viimeistely jäi näkemyksestä riippuen kesken tai se pitkittyi. Palatsia käytettiin sittemmin vain satunnaisesti ja ser seisoi suurimmaksi osaksi aikaa kylmillään. Se virkosi hetkeksi Katariina II:n vieraillessa Tallinnassa vuonna 1764, mutta vuonna 1797 suurin osa sen sisustuksista muutettiin Pietariin.


title: Kadriorgin palatsi

text: Viron taidemuseo muutti palatsiin Viron itsenäistymisen jälkeen. Vuodesta 1929 rakennus toimi riigivanemin ja vuodesta 1938 tasavallan presidentin virka-asuntona. Neuvostoliitto miehitti sittemmin Viron ja neuvostoaikana vuosien 1946 ja 1991 välillä rakennuksessa toimi jälleen taidemuseo. Viron itsenäistyttyä jälleen palatsissa toteutettiin restaurointitöitä, jotka valmistuivat vuonna 2000. Nykyisin palatsiin on sijoitettu Viron taidemuseon ulkomaisen taiteen kokoelma. Kokoelmiin kuuluu kuvataidetta ja veistoksia 1500–1900-lukujen Länsimaista ja Venäjältä.


title: Kadriorgin palatsi

text: Kadriorgin palatsissa on kolme kerrosta. Ensimmäisessä kerroksessa sijaitsee sisääntulo, vaatenaulakot ja keittiö. Toinen kerros on edustuskerros ja kolmas asuinkerros. Toisen kerroksen juhlasali ulottuu kolmannen kerroksen läpi ja sen stukkokoristelut on tehnyt pääosiltaan italialainen Antonioi Quadrini. Salin kattomaalaus "Diana ja Aktaion" (1746) esittää vertauskuvallisesti Pietarin voittoa Ruotsin kuningas Kaarle XII:ta suuressa Pohjan sodassa. Pietari Suuren monogrammia seinällä ympäröi molemmin puolin kultaisiin pasuunoihin puhaltavat sanansaattajat. Salin vieressä on salonkeja ja hallitsijan paraatimakuuhuone. Palatsia ympäröi ranskalaisten ja italialaisten esikuvien mukaan rakennettu puisto, jota rakentamassa oli pakkotyöläisiä ja sotilaita. Puistoon kaivettiin kanavia ja lampia, minkä lisäksi vuosien 1718 ja 1719 välillä istutettiin noin neljätuhatta puuta. Puiston puut, kuten saarnit, tammet ja vaahterat saatiin Viron muista kartanoista.


title: Afrikaanerinationalismi

text: Afrikaanerinationalismi () on 1800-luvun loppupuolella syntynyt liike, joka katsoi afrikaanerien olevan ”valittu kansa” ja jonka tarkoituksena oli yhdistää Etelä-Afrikan valkoihoinen afrikaansia puhunut väestö vastareaktiona brittiläiselle imperialismille. Afrikaanerinationalismi korosti kaikkien afrikaanerien kulttuurillista yhtenäisyyttä ja vastusti ”vieraita” aineksia, kuten mustia, juutalaisia ja englanninkielisiä eteläafrikkalaisia. Sen keskeisiin käsitteisiin kuului "Volk", kaikkien valkoisten afrikaansia puhuvien eteläafrikkalaisten muodostama itsenäinen kansakunta. Afrikaanerinationalismi oli keskeinen vaikuttaja apartheid-järjestelmän syntymisessä. Afrikaanerinationalismin keskeisiä instituutioita olivat Kansallispuolue, joka hallitsi maata vuodesta 1948 aina vuoteen 1994 asti sekä salaseura "Broederbond".


title: Afrikaanerinationalismi

text: Historioitsija T. Dunbar Moodie on esittänyt, että "Broederbondin" edustama afrikaanerinationalismi oli eräänlainen kansalaisuskonto, joka yhdisti keskeisiä symbolisia elementtejä, kuten afrikaanerien historian, afrikaansin kielen ja kalvinismin. Afrikaanerien historia kuvattiin brittien aiheuttaman Suuren vaelluksen ja buurisotien kaltaisten tapahtumien toistuvana kärsimysnäytelmänä.


title: Afrikaanerinationalismi

text: 1920–1930-luvuilla pieni joukko "Broederbond"-järjestön jäseniä ryhtyi tietoisesti muodostamaan "kristillis-nationalistista" identiteettiä kaikille valkoihoisille afrikaansia puhuville eteläafrikkalaisille. Kansallisen identiteetin edistämisen yksi motiivi oli luoda maahan "volkskapitalisme" eli kansankapitalismi, jolla pyrittiin poistamaan englannin- ja afrikaansinkielisten valkoisten välistä selkeää taloudellista eriarvoisuutta. Uuden afrikaaneri-identiteetin omaksuminen oli kuitenkin hidasta ja se oli laajasti omaksuttu vasta vuoden 1961 tienoilla, jolloin Etelä-Afrikasta tuli tasavalta ja se erosi Kansainyhteisöstä.


title: Afrikaanerinationalismi

text: 1990-luvulla kansallispuolue joutui myöntämään, että sen apartheid-politiikka oli epäonnistunut. Apartheidin jälkeen afrikaanerinationalismi on menettänyt suurimman osan aikaisemmasta kannatuksestaan.


title: Afrikaanerinationalismi

text: Afrikaanerinationalismin ensimmäisiä edustajia oli Stephanus Jacobus du Toit, joka toimi "Nederduits Gereformeerde Kerkin" pastorina ja oli yksi "Broederbondin" perustajajäsenistä ja "Die Afrikaanse Patriot" -lehden julkaisijoista. Kirjallisessa tuotannossaan Du Toit esitti näkemyksen afrikaanereista itsenäisenä kansakuntana, joilla oli oma isänmaa ja kieli. Hän katsoi, että tämän "volkin" kohtalo oli hallita Etelä-Afrikkaa.


title: Afrikaanerinationalismi

text: Kalvinistisilla afrikaanerikirkoilla oli keskeinen rooli afrikaanerinationalismin ja myöhemmin apartheidin synnyssä. Etelä-Afrikan kalvinistikirkot kävivät koko 1800-luvun ajan kamppailua modernismia vastaan ja kannattivat Abraham Kuyperin uuskalvinistista näkemyksiä. Kuyper katsoi, että Jumala hallitsi erillisiä luomakunnan piirejä, esimerkiksi kansakuntia, joita piti suojella liberalismilta ja vallankumouksellisilta aatteilta. Kuyper vastusti myös valistusaatteen ihmisten yksilöllisyyden ja rationaalisuuden korostamista ja katsoi, että ne olivat johtaneet Ranskan vallankumouksen innoittamiin ajatuksiin vapaudesta, veljeydestä ja tasa-arvosta. Nämä ajatukset kyseenalaistivat hänen mielestään Jumalan auktoriteetin. Näiden uuskalvinististen ajatusten pohjalta afrikaaneriteologit määrittelivät lukuisia erillisiä poliittisia, taloudellisia ja kulttuurillisia piirejä, joilla oli omat itsenäiset kohtalonsa. He tulkitsivat myös afrikaanerien historian kristillis-nationalistisen ideologian kautta. Jo Transvaalin presidentti ja "Nederduitsch Hervormde Kerkin" perustajajäsen Paul Kruger viittasi siihen "pyhänä historiana", jossa afrikaanerien muodostama "volk" oli valittu kansa, Suuri vaellus oli "pako Egyptin orjuudesta": exodus Kapmaasta brittien ikeestä buuritasavaltojen luvattuun maahan.


title: Afrikaanerinationalismi

text: 1800-luvun aikana afrikaanerikirkkojen kanta nationalismiin oli enemmän käytännöllinen kuin idealistinen ja esimerkiksi rotuerottelu hyväksyttiin rauhanomaisena tapana hallita etnisesti monimuotoista yhteiskuntaa. Vuosien 1905-1909 laman aikana tämä asenne kuitenkin muuttui samalla kun uusi, pääasiassa afrikaanerien muodostama, "köyhien valkoisten" luokka syntyi. Vuoteen 1939 mennessä rotuerottelusta oli tullut keskeinen osa kirkkojen oppia.


title: Afrikaanerinationalismi

text: Afrikaanerivaltiolla kristittynä sivilisaationa katsottiin olevan oikeus pysyä erillisenä muista ja hallita ympäröiviä "pakanakansoja".


title: Afrikaanerinationalismi

text: Vuonna 1954 kirkko antoi lopullisen siunauksensa apartheid-järjestelmälle lausunnossaan, jossa se muun muassa totesi:


title: Afrikaanerinationalismi

text: 1930- ja 1940-luvuilla monet maalliset ajattelijat osallistuivat afrikaanerinationalismin ideologiseen muotoiluun. Myöhemmin maan presidentiksi valittu Nicolaas Johannes Diederichs esitti kuyperilaisen nationalistisen oppirakennelman teoksessaan "Nationalismi maailmankatsomuksena ja sen suhde internationalismiin". Diederichsin mukaan Jumala oli luonut kansakunnat ja näillä kansakunnilla oli jumalallinen oikeutus olemassaoloon toisistaan erillisinä. Tämän vuoksi afrikaanereilla oli oikeus hylätä brittien muodostama Etelä-Afrikka, jossa afrikaanerit joutuisivat elämään muiden etnisten ryhmien rinnalla vähemmistönä.


title: Afrikaanerinationalismi

text: 1940-luvulla merkittäväksi radikaalin afrikaanerinationalismin johtohahmoksi noussut ja apartheidin teorian keskisimpiin kehittäjiin lukeutuva Geoffrey Cronjé kehitti ajatusta pidemmälle. Hän esitti, että niin kauan kuin afrikaanerit joutuivat elämään vähemmistönä rodullisesti ja kulttuurisesti erilaisessa ympäristössä, he eivät voisi antaa maan mustan enemmistön kehittyä taloudellisesti tai poliittisesti, koska se johtaisi mustien ylivaltaan. Cronje piti tätä kuitenkin epäoikeudenmukaisena ja -kristillisenä ja tarjosi ratkaisuksi täydellistä rotuerottelua (, "erillisyys") mustien ja valkoisten välille.


title: Afrikaanerinationalismi

text: Oswald Spenglerin vaikutus Etelä-Afrikan oikeistoon oli hyvin merkittävä ja hänen teoksiaan luettiin laajasti maan afrikaaneri-intelligentsian piirissä. Pääministeri Hertzogin varauksellinen suhtautuminen demokratiaan vahvistui Spenglerin vaikutuksesta ja hän alkoi 1930-luvulla ihannoida ja edistää autoratiivisia hallintomalleja ja tuomitsi puheissaan puoluelaitoksen. Hänen mukaansa poliittiset puolueet edustivat erilaisia eturyhmiä eivätkä toimineet valtion tai "volkin" puolesta.


title: Afrikaanerinationalismi

text: Afrikaaneriälymystö päätyi yhdessä kansallispuolueen ja "Broederbondin" kanssa radikaaliin nationalismiin, jossa vastustettiin brittien ylivaltaa maan taloudessa ja politiikassa, kuin myös "etnistä sekamelskaa" ("mengelmoes"), joka oli aiheutunut mustista, maan sisäisistä, siirtotyöläisistä. Ratkaisuna näihin ongelmiin tarjottiin maan väestöllisen jakauman merkittävää muuttamista niin, että muodostuisi hallitseva brittiläisestä imperialismista vapaa afrikaaneritasavalta. Toisin kuin kalvinistisen kirkon piirissä, sekulaarissa nationalismissa ei kaupungistuneen keskiluokan vastustuksen vuoksi ehdotettu palaamista konservatiiviseen esi-moderniin buuripastoralismiin.


title: Afrikaanerinationalismi

text: Afrikaanerinationalistien pyrkimyksessä vahvistaa afrikaanerien taloudellista asemaa maan englanninkieliseen väestöön nähden nousee esiin Etelä-Afrikalle erityinen piirre, jossa luokkajaon sijaan yhteiskunta jakaantui enemmän etnisten rajojen mukaan. Esimerkiksi, vaikka aluksi afrikaanerityöväestö liittyikin englanninkielisten rinnalle ammattiliittoihin ja työväenpuolueeseen, eivät he kokeneet kuuluvansa yhtenäiseen valkoiseen työväenluokkaan ja pitivät työväenpuoluetta brittiläisen imperiumin liittolaisena.


title: Afrikaanerinationalismi

text: Sekä afrikaanerinationalismilla että kansallissosialismilla oli yhteiset juuret pangermanismissa ja uskonnollissa nationalismissa, ja siksi jälkimmäisen rasistisia elementtejä siirtyi helposti myös edelliseen. Muun muassa tohtori Wallace Mills on todennut, että esimerkiksi afrikaanerien kritiikki kapitalismia vastaan oli sävyltään varsin antisemitististä. Monet afrikaanerinationalistit katsoivat myös, että natsi-Saksan kaltainen vahva hallinto oli välttämätöntä "volkin" turvaamiseksi.


title: Afrikaanerinationalismi

text: Juuri ennen toisen maailmansodan alkamista ja sen aikana näiden näkemysten vuoksi Etelä-Afrikassa syntyi useita natsimyönteisiä kansallismielisiä järjestöjä. "Broederbond" organisoi partiolaisia jäljittelevän voortrekker-liikkeen afrikaanerinuorisolle. Sen suuri voimannäytös oli vuonna 1938 järjestetty alkuperäisten voortrekkereiden satavuotisjuhla, joka huipentui Voortrekker-monumentin peruskiven muuraukseen Pretorian liepeillä. Järjestön tavoite oli tehdä Etelä-Afrikasta valkoinen, afrikaanerien johtama tasavalta, joka pysyisi puolueettomana Ison-Britannian ja Saksan välisissä konflikteissa. Voortrekker-juhlallisuuksien myötä perustettiin myös Ossewabrandwag-liike (OB, härkävankkurivartijat), joka muodostettiin Saksan kansallissosialistisen liikkeen mallin mukaan. Järjestön 300 000 jäsentä vannoivat uskollisuutta kansalle ("volk") ja kansanjohtajalle ("volksleiter"). Sotaan osallistuminen jakoi afrikaanereita syvästi: jotkut jopa aloittivat sabotaasikampanjan sotaponnisteluja vastaan. Muun muassa Etelä-Afrikan tuleva pääministeri John Vorster vangittiin sodanvastaisen ja kansallissosialistista Saksaa tukevan toimintansa vuoksi.


title: Afrikaanerinationalismi

text: Etelä-Afrikan kuvernööri Alfred Milner piti toisen buurisodan jälkeen tärkeänä muuttaa Etelä-Afrikka brittiläiseksi yhteiskunnaksi. Hän kannusti maahanmuuttoa emämaasta, jotta äänestäjäkuntaan saataisiin brittiläinen enemmistö. Samaan aikaan lainsäädännöllä pyrittiin häivyttämään buurien hollantilaisia piirteitä ja erillinen kansallinen identiteetti esimerkiksi kieltämällä hollannin käyttäminen julkisissa kouluissa ja oikeusistuimissa. Tavoitteissa ei kuitenkaan onnistuttu, koska maan kaivosteollisuuden maksamat matalat palkat eivät onnistuneet houkuttelemaan brittiläisiä siirtolaisia.


title: Afrikaanerinationalismi

text: 1800-luvun loppupuolella buurien kansallisuustunne alkoi voimistua, ja he alkoivat perustaa omia "kristillis-kansallisia" koulujaan, korostaa afrikaansin luonnetta omana hollannin kielestä erillisenä kielenään ja muodostaa itselleen uutta identiteettiä "afrikaanereina" eli Afrikan kansana vanhan siirtolaisidentiteetin sijaan. Buurisodissa koetun tappion jälkeen tämä suuntaus voimistui entisestään, ja pian toisen buurisodan jälkeen näitä päämääriä ajamaan perustettiin kaksi uutta puoluetta: Louis Bothan ja Jan Smutsin transvaalilainen "Het Volk" (Kansa) vuonna 1905 ja James Barry Munnik Hertzogin oranjelainen "Orangia Unie" vuonna 1906.


title: Afrikaanerinationalismi

text:
Vuosina 1908 ja 1909 valkoiset eteläafrikkalaiset alueen neljästä brittiläisestä siirtokunnasta kokoontuivat kansalliskonventtiin ja päättivät perustaa Etelä-Afrikan liittovaltion. Etelä-Afrikan unioni perustettiin muodollisesti 31. toukokuuta 1910, ja sen ensimmäiseksi pääministeriksi nimitettiin Louis Botha. Neuvotteluiden taustalla oli osaltaan sekä brittien että afrikaanereiden huolestuminen maan mustan väestön osallistumisesta buurisotaan. Sodan aikana oli myös havaittu, että afrikkalaiset odottivat sodan päättymisen jälkeen selvää parannusta poliittiseen ja taloudelliseen asemaansa, ja toisen buurisodan rauhanneuvottelut, jotka johtivat Vereenigingin sopimukseen, oli käyty mustien kapinan uhan alla. Etelä-Afrikan unionin perustuslaki oli käytännössä maan valkoisten väestöryhmien, brittien ja afrikaanerien yhteistyösopimus maan mustan väestön pitämiseksi poissa vallasta. Unionissa muutamia harvoja poikkeuksia lukuun ottamatta vain valkoisilla oli oikeus äänestää, ja parlamentin kaikki jäsenet olivat eurooppalaista alkuperää.
Maan ensimmäisen hallituksen muodosti Smutsin ja Bothan johtama Etelä-Afrikan puolue (South African Party, SAP), joka pääasiallisesti tukeutui maan afrikaaneriväestöön. Hallituksen keskeisiä poliittisia kysymyksiä olivat Lounais-Afrikan (nykyinen Namibia) siirtyminen Kansainliiton mandaatilla Etelä-Afrikan hallintaan ja mustien ja valkoisten välisen aseman järjestäminen maan kaupungeissa.


title: Afrikaanerinationalismi

text: Louis Bothan ja Jan Smutsin vietyä Etelä-Afrikan ensimmäiseen maailmansotaan Ison-Britannian rinnalle alkoi James Barry Munnik Hertzogin vuonna 1914 perustaman Kansallispuolueen (Nasionale Party, NP) kannatus nousta. Puolue edusti erityisesti maan köyhemmistä osista kuten Oranjesta kotoisin olevia afrikaaneripienviljelijöitä ja -teollisuustyöläisiä sekä koulutettua väkeä, joka koki itsensä englanninkielisten valkoisten syrjimäksi. Hertzog johti kansallispuoluetta vuosien 1915 ja 1920 vaaleissa vaalilauseella "Etelä-Afrikka ensin" ja pyrki irrottamaan maan brittien vaikutuspiiristä. Vuoden 1924 vaaleissa hän voitti Jan Smutsin johtaman Etelä-Afrikan puolueen sen jälkeen kun pääministeri Smuts oli voimakeinoin päättänyt valkoisten kaivostyöläisten kapinan vuonna 1922. Hertzog muodosti työväenpuolueen kanssa koalitiohallituksen ja tuki afrikaanerinationalistisia pyrkimyksiä sekä vahvisti maan rotuerottelukäytäntöjä.


title: Afrikaanerinationalismi

text: Vuosina 1933-1948 asti maata hallitsivat Smutsin ja Hertzogin johtamat fuusiohallitukset, joiden kannatus oli peräisin kansallispuolueen ja SAP:n yhteenliittymältä, vuonna 1934 perustetulta "United Partylta". Samanaikaisesti afrikaanerinationalistinen ideologia voimistui ja sen keskeiseksi toteuttajaksi syntyi Kansallispuoleesta eronnut Daniel François Malanin perustama Puhdasoppinen kansallispuolue ().


title: Afrikaanerinationalismi

text: Kansallispuolue painotti afrikaanerien kansallista identiteettiä ja sen vaikutuksesta joukko koulutettuja afrikaanereita, muun muassa Hollannin reformoidun kirkon pappeja, perusti vuonna 1918 salajärjestön "Broederbond" eli "Veljeskunta", joka hyväksyi jäsenikseen vain afrikaaneja.


title: Afrikaanerinationalismi

text: 1930-luvun aikana "Broederbondin" jäsenet kehittivät afrikaanerinationalistista ideologiaa pyrkien luomaan yhteisen "kristillis-kansallismielisen" identiteetin kaikille valkoisille, afrikaansia puhuville eteläafrikkalaisille. Huolimatta "Broederbondin" pyrkimyksistä "afrikaanerisoida" Etelä-Afrikka, uuden kristillis-nationalistisen identiteetin leviäminen oli hidasta ja innotonta. Vaalitulosten perusteella suurin osa ohjelman kohderyhmästä, eli valkoisista afrikaansia puhuvista eteläafrikkalaisista ei äänestänyt esimerkiksi kansallispuoluetta kuin vasta 1960-luvulla.


title: Afrikaanerinationalismi

text: "Broederbond" loi myös uuden kansankapitalismin ("volkskapitalisme") käsitteen, jonka avulla pyrittiin saamaan talouselämä pois vieraiden "juutalaisten" ja "brittiläisten" elementtien hallinnasta ja sovittaa se afrikaanerien kansalliseen luonteeseen. "Volkskapitalisme " pyrki parantamaan keskimäärin englanninkielistä valkoista väestönosaa huonommassa taloudellisessa asemassa olevien afrikaanerien tilannetta. Afrikaanerien "taloudellisen vapautumisen" toteuttamisen keinoista käydyssä väittelyssä esitettiin niin utopistisia suunnitelmia poistaa "köyhien valkoisten" ongelman osuuskuntien avulla, kuin maltillisia ehdotuksia rahoituslaitoksista, joissa afrikaaneripääomaa pyrittiin kanavoimaan tuottaviin investointeihin. Vaikka "volkskapitalisme " onnistui kehittämään joitain afrikaanerien omistamia yrityksiä kuten Sanlam ja Volkskas kansallisesti merkittäviksi suuryrityksiksi, ohjelman taloudelliset hyödyt suurimmalle osalle köyhistä afrikaanereista olivat vähäiset.


title: Afrikaanerinationalismi

text: "Broederbond" ja kansallispuolue pyrkivät aggressiivisesti levittämään afrikaansin käyttöä hollannin kustannuksella. Afrikaansinkielinen Raamattu julkaistiin 1930-luvun alkupuolella, kielen käyttöä kouluissa lisättiin ja useita järjestöjä, kuten "Afrikaanse Taal en Kultuurvereniging" (Afrikaansin kieli- ja kulttuuriseura) ja "Afrikaanse Kultuurvereniginge" (Afrikaansinkielisten kulttuurijärjestöjen liitto) perustettiin.


title: Afrikaanerinationalismi

text: 1930- ja 1940-lukujen aikana afrikaanerinationalistit loivat afrikaanerien "kuvitteellisen yhteisön", joka sisälsi karttoja ja tarinoita kansan sankarillisesta historiasta, sen moraalisesta tarkoituksesta ja sen paikasta muiden kansojen joukossa. Näitä ajatuksia levitettiin uuden afrikaanerimedian kautta, johon kuuluivat muun muassa kristillis-nationalistinen aikakauslehti "Koers", kansantajuisempi "Inspan" ja "Huisgenoot", kirjakustantamo "Burger Boekhandel" ja sanomalehdet "Die Burger", "Transvaler" ja "Volksblad".


title: Afrikaanerinationalismi

text: Toisen maailmansodan jälkeen vuoden 1948 vaaleihin uudelleen yhdistynyt Kansallispuolue (nimellä "Herenigde Nasionale Party", entinen GNP) lähti kampanjoimaan uuden "Apartheidiksi" kutsumansa politiikan puolesta. Se ajoi rotujen välisten avioliittojen kieltämistä ja maassa olevien intialaisten välitöntä kotiuttamista Intiaan Etelä-Afrikalle "vieraina elementteinä". Kansallispuolue lupasi myös turvata "valkoisten työläisten edut ja työmahdollisuudet valkoisten alueilla", ja sen vaalikampanjassa käytettiin iskulauseita kuten "Swart gewar" (musta vaara) ja "Die kaffer op sy plek" (Kafferi sinne minne kuuluukin). Puolue voitti vaaleissa parlamentin enemmistön, vaikka saikin alle puolet annetuista äänistä, ja muodosti hallituksen Daniel François Malanin johdolla. Eräs Malanin hallituksen ministereistä oli Jan de Klerk, Etelä-Afrikan tulevan presidentin Frederik de Klerkin isä.


title: Afrikaanerinationalismi

text: Kansallispuolueen apartheid-politiikkaa tukivat ennen kaikkea ne, jotka kokivat aikaisemman järjestelmän itselleen epäreiluksi, eli erityisesti afrikaanerityöläiset ja -maanviljelijät. 1940-ja 50-luvuilla Daniel François Malanin johtamana puolue pyrki saamaan maan takaisin afrikaanerien käsiin. Afrikaansista tehtiin maan toinen virallinen kieli, ja sen asema julkisten palveluiden kielenä vahvistui. Myös englanninkieliset lapset velvoitettiin opettelemaan afrikaansia kouluissa. Afrikaanerien osuus virkamieskunnasta kääntyi nousuun, ja vuoteen 1974 mennessä 80 % vanhempien virkamiesten paikoista oli afrikaanereilla.


title: Afrikaanerinationalismi

text: Kansallispuolueen toteuttama afrikaanerinationalistinen politiikka huipentui vuonna 1961, kun Etelä-Afrikka puolueen johdolla erosi Kansainyhteisöstä ja muuttui tasavallaksi. Apartheid-ohjelman lisäksi kansallispuolue toteutti myös arvokonservatiivista politiikkaa, jossa pornografia, uhkapelit ja muut niiden kaltaiset paheet kiellettiin "afrikaanerielämäntavalle" vieraina ilmiöinä. Vuonna 1957 säädetty "Immorality Amendment Act" teki jopa aviorikoksen ja sen yrittämisen laittomiksi.


title: Afrikaanerinationalismi

text: Erilaiset näkemykset parhaasta tavasta ylläpitää omaa kansallista identiteettiä monikulttuurisessa yhteiskunnassa johtivat myöhemmin afrikaaneriväestön jakaantumiseen. 1960-luvulla osa väestöstä katsoi, että oman identiteetin säilyttäminen vaati tiukkaa eristäytymistä, kun taas toiset katsoivat, että afrikaaneriuden tiukasta rajaamisesta tulisi luopua. Tämä ilmeni B. J. Vorsterin puheenjohtajakaudella puolueesta eronneena radikaalina Uudelleenrakennettuna kansallispuolueena ("Herstigte Nasionale Party"), joka vuoden 1970 vaaleissa sai 3,59 %:n kannatuksen kansallispuolueen saadessa 54,86 %. 1980-luvulle tultaessa tämä jako syveni koko afrikaaneriudelle uhkana pidettyjen apartheid-järjestelmän vastaisten koti- ja ulkomaisten kampanjoiden vuoksi. Eräs tuolloin syntynyt merkittävä äärinationalistinen poliittinen ja puolisotilaallinen afrikaaneriryhmä on Afrikaner Weerstandsbeweging (AWB), jota vuonna 1988 kannatti arviolta 5-7 % valkoisista eteläafrikkalaisista. 1980-luvun lopulla ja 1990-luvulla liikettä ravistelivat useat henkilökohtaiset ja sotilaalliset skandaalit, jotka johtivat sen kannatuksen nopeaan laskuun.


title: Afrikaanerinationalismi

text:
1990-luvulla kansallispuolue joutui myöntämään, että sen apartheid-politiikka oli epäonnistunut, ja Frederik Willem de Klerkin johdolla se purki vuodesta 1948 luodun poliittisen järjestelmän. ANC:n ja Kansallispuolueen johtamien neuvottelujen aikana Toukokuussa 1993 joukko entisiä poliisi- ja sotilaskomentajia perusti ”kenraalien komitean” vastustamaan enemmistövaltaa. Maan puolustusvoimien entisen komentajan Constand Viljoenin johtama Vapausrintama () suunnitteli vuonna 1994 afrikaanerien "Volkstaatin" perustamista voimakeinoin. Vapausrintamaan kuulunut johtama AWB toimeenpani oman pommikampanjaansa.
Bophuthatswanan bantustanin kriisistä tuli käännekohta, jonka jälkeen valkoiset afrikaanerinationalistiset liikkeet eivät enää uhanneet demokraattista muutosta. Maaliskuussa 1994 ANC:tä kannattaneet kodinturvajoukot kaappasivat vallan nimellisesti itsenäisessä Bophuthatswanassa ja vangitsivat sen johtajan Lucas Mangopen. Constand Viljoen loi nopeasti suunnitelman, jossa joukko Vapausrintamaan kuuluneita Etelä-Afrikan armeijan ja poliisin upseereita hyökkäisi Bophuthatswanaan ja palauttaisi Mangopen valtaan tarkoituksena ylläpitää suurapartheid-järjestelmää. Mangope ilmoitti, että hyökkäyksessä ei saisi käyttää AWB:n jäseniä järjestön poliittisen arkaluonteisuuden vuoksi. AWB:n johtaja Eugène Terre'Blanche ehti kuitenkin jo 10. maaliskuuta johtaa 600 kannattajaansa hyökkäämään alueelle. Hyökkäys kuitenkin päättyi traagisesti Mangopen vastustajien miehittämälle katusululle. Laukaustenvaihdon jälkeen, televisiokameroiden tallentaessa tapahtumia, raivostunut musta poliisi ampui haavoittuneen AWB:n jäsenen. Tämä murensi hetkessä äärioikeiston käsityksen, jonka mukaan korkeampaan rotuun kuuluvat valkoiset pystyvät paremman koulutuksensa ja aseistuksensa ansiosta aina hallitsemaan mustia alkuasukkaita.


title: Afrikaanerinationalismi

text: Apartheid-hallinnon päätyttyä vuonna 1994 afrikaanerinationalismi on menettänyt suurimman osan aikaisemmasta kannatuksestaan.


title: Afrikaanerinationalismi

text: Erityisesti ANC:n ja Kansallispuolueen neuvotellessa Etelä-Afrikan demokratisoimisesta ennen maan ensimmäisiä vapaita vaaleja vuonna 1994 käytiin keskustelua myös afrikaanerien oman "volkstaatin" perustamisesta. Asian tutkimiseksi perustettiin Volkstaat-komitea. Komitean loppumietinnössä ehdotettiin alueellista itsemääräämisoikeutta niille alueille, joilla afrikaanerit muodostavat enemmistön sekä erityisen neuvoa-antavan afrikaanerikomitean perustamista. Mielipidemittausten perusteella "Volkstaatin" perustamista kannattaa kuitenkin vain noin viidennes afrikaanereista. Vuosina 1998–1999 maan hallituspuolue ANC ilmoitti, ettei se tule kannattamaan "Volkstaatin" perustamista, mutta pyrkii kaikin tavoin suojelemaan afrikaanerien kieltä ja kulttuuria maan muiden vähemmistöjen tavoin.


title: Afrikaanerinationalismi

text: Vaikka afrikaanerinationalismi on pääosin hävinnyt Etelä-Afrikan julkisesta elämästä, se elää edelleen "Cyber Republic of the Boer Nationin" ("Buurien kybertasavalta") kaltaisissa poliittisissa hankkeissa. "Cyber Republic of the Boer Nation" ilmoittaa olevansa Afrikan ainoa valkoinen alkuperäiskansa ja on yrittänyt vedota muun muassa Yhdistyneiden kansakuntien alkuperäiskansojen foorumiin omien kulttuuristen, kielellisten ja uskonnollisten oikeuksiensa turvaamiseksi. Myös jotkin marginaaliset oikeistolaiset poliittiset puolueet, kuten "Herstigte Nasionale Party", ilmoittavat tavoitteekseen "afrikaanerinationalismin häpeilemättömän edistämisen".


title: Afrikaanerinationalismi

text: Kristillis-nationalistisen kasvatuksen perinnettä on jatkanut "Beweging vir Christelik-Volkseie Onderwys" (Kristillis-nationalistisen kasvatuksen liike), joka kasvattaa buuri-afrikaanerinuorisoa buurikulttuuriin, afrikaanerikalvinismiin ja afrikaansin kieleen. Apartheidin purkamisen jälkeen AWB on pääosin lakannut toimimasta. Vuonna 2008 se kuitenkin herätettiin uudelleen henkiin, ja se pyrkii luomaan Etelä-Afrikasta irrottautuvan afrikaanerien oman valtion, "Volkstaatin".


title: Oleg Atkov

text: Oleg Jurjevitš Atkov (, s. 9. toukokuuta 1949 Hvorostjanka, Neuvostoliitto) on entinen neuvostoliittolainen kosmonautti.


title: Oleg Atkov

text: Atkov valmistui lääkäriksi moskovalaisesta Ivan Sietšienovin lääketieteellisestä instituutista vuonna 1973. Hän väitteli tohtoriksi Lääketieteen akatemiassa vuonna 1978.


title: Oleg Atkov

text: Kosmonauttikoulutukseen hänet valittiin 9. maaliskuuta 1983. Atkov lensi Sojuz T-10 -lennolla lääketieteellisenä tutkijana. Hän vietti avaruudessa yhteensä 236 vuorokautta ja 22 tuntia.


title: Oleg Atkov

text: Atkov siirtyi eläkkeelle kosmonauttijoukoista 2. lokakuuta 1984. Hän siirtyi kliinisen kardiologian instituuttiin. Atkov oli varajohtajana ISU-avaruusyliopistossa vuodet 1989–1996. Hän toimii nykyään EU:n etälääketieteen neuvonantajana.


title: A. J. Foyt

text: Anthony Joseph Foyt, Jr. (synt. 16. tammikuuta 1935 Houston, Texas, USA) on luultavasti yksi menestyneimmistä amerikkalaisista autourheilijoista. Hän voitti urallaan ennätykselliset 159 kertaa USAC-sarjan osakilpailun, sekä hän on voittanut Indianapolis 500-kilpailun neljä kertaa. Foyt lopetti uransa 1992.


title: A. J. Foyt

text: Foyt aloitti uransa kääpiö-autoilla 1956. Jo vuoden 1957 lopulla hän siirtyi USAC-luokkaan, ja osallistui 60-luvusta lähtien Indianapolis 500-kilpailuihin. Ensimmäisen Indy 500 -kisan Foyt voitti 1961, toisen kerran kerran 1964.


title: A. J. Foyt

text: Vuonna 1965 onnettomuudessa Riverside International Racewaylla lääkäri julisti Foytin jo kuolleeksi, mutta ajaja Parnelli Jones elvytti hänet. Foyt kärsi vakavi rintavammoja, murtuneesta selästä ja nilkasta. Seuraavana vuonna hän palasi kilpa-auton ohjaamoon ja voitti Indy 500:n vielä kahdesti, 1967 ja 1977.


title: A. J. Foyt

text: USACin ohella Foyt ajoi myös NASCAR- ja IROC-sarjoja, sekä erilaisia kestävyysajoja. Ensimmäisen NASCAR voittonsa Foyt sai jo kymmenennessä kilpailussa. Hän jatkoi NASCARissa ajamista aina vuoteen 1972 asti, ja lopetti sitten huipulta voitettuaan Daytona 500:n. IROC-mestaruuden hän voitti kahdesti: 1976 ja 1977.


title: A. J. Foyt

text: Foyt on ainoa ajaja, joka on voittanut Le Mansin 24 tunnin ajon, Daytonan 24 tunnin ajon ja Sebringin 12 tunnin ajon. Yhteensä hän on voittanut 12 eri autourheilusarjan mestaruuden.


title: A. J. Foyt

text: Uransa lopetettuaan Foyt perusti oman kilpatallinsa, joka kilpaili ensin CART-sarjassa, sitten NASCAR- ja IRL-sarjoissa. Etenkin IRL:ssä "A.J. Foyt Enterprises" on ollut menestyksellinen; Scott Sharp jakoi mestaruuden 1996 ja Kenny Bräck voitti mestaruuden 1998 ja Indy 500:n 1999.


title: A. J. Foyt

text: Kilpa-ajamisen ja tallipäällikön tehtävien lisäksi Foyt on toiminut liikemiehenä, jonka yritysten liiketoiminta on keskittynyt muun muassa öljyyn, autokauppaan ja hautauspalveluihin.


title: A. J. Foyt

text: Foyt valittiin kunniajäsengalleriaan International Motorsports Hall of Fameen vuonna 2000, National Sprint Car Hall of Fameen 1990 ja Motorsports Hall of Fame of Americaan 1989.


title: Betel-kirkko

text: Betel-kirkko voi tarkoittaa ainakin seuraavia:


title: Eeva-Maija Haukinen

text: Eeva-Maija Haukinen (o.s. "Tyhtilä", s. 3. helmikuuta 1944 Oulu) on suomalainen näyttelijä, joka on esiintynyt useissa teattereissa ja elokuvissa.


title: Eeva-Maija Haukinen

text: Vuonna 1972 Haukinen sai parhaan naispääosan Jussi-palkinnon Risto Jarvan ohjaamasta elokuvasta "Kun taivas putoaa". Vuonna 1987 hänet palkittiin Kultaisella Nymfillä Monte Carlon televisiofestivaaleilla.


title: Eeva-Maija Haukinen

text: Haukinen esiintyi televisiosarjassa "Kotikatu" Kaisa-mummon roolissa vuonna 1998. Syksyllä 2013 hän esiintyi Ylen sarjassa "Kansan mies".


title: Eeva-Maija Haukinen

text: Haukisen ensimmäinen aviomies oli kirjailija Pekka Haukinen ja toinen aviomies näyttelijä Erkki Pajala. Haukisen tytär, valokuvaaja Miska Reimaluoto on naimisissa näyttelijä Taisto Reimaluodon kanssa.


title: Eeva-Maija Haukinen

text: Haukiselle myönnettiin taiteilijaeläke 2015.


title: AtlasGlobal

text: AtlasGlobal (31. maaliskuuta 2015 asti Atlasjet) on turkkilainen lentoyhtiö, jonka päätoimipaikka on Istanbul. Se lentää kotimaanlentoja sekä säännöllisiä charter-lentoja Euroopassa, Kazakstanissa ja Yhdistyneissä Arabiemiirikunnissa. Suomen ja Turkin välillä se lentää lomalentoja ainakin väleillä Helsinki–Antalya, Joensuu–Antalya ja Oulu–Antalya.


title: AtlasGlobal

text: Yhtiö on perustettu 14. maaliskuuta 2001 ja se on aloittanut lentotoimintansa 1. kesäkuuta 2001. Lentoyhtiö on aiemmin tunnettu nimellä Atlasjet International Airlines.


title: AtlasGlobal

text:
Yhtiön lentokone kaapattiin 18. elokuuta 2007 matkalla Kyprokselta Istanbuliin. Kaappaajat pakottivat lentokoneen lentämään Antalyan lentoasemalle tankkaukseen ja lentämään sieltä Iranin pääkaupunki Teheraniin tai Syyriaan.
Lentokoneessa oli kaappaushetkellä yhtiön mukaan 136 matkustajaa ja kuusi miehistön jäsentä, jotka kaikki pääsivät pakenemaan koneesta Antalyan lentoasemalla kaappaajien antautuessa. Lentokone on tyypiltään Boeing MD-83.


title: AtlasGlobal

text: Yhtiön MD-83-tyyppinen lentokone syöksyi maahan 30. marraskuuta 2007 Ispartassa, Turkissa, juuri ennen kuin sen oli määrä laskeutua Süleyman Demirelin lentoasemalle. Onnettomuudessa sai surmansa 50 matkustajaa ja seitsemän miehistön jäsentä.


title: AtlasGlobal

text: Atlasjetin laivasto sisältää seuraavat lentokoneet:


title: Soko

text: Soko (suomeksi 'Haukka') oli Jugoslavian suurin lentokonetehdas ja toimii nykyisin lentokonevalmistajana Mostarissa, Bosnia ja Hertsegovinassa.


title: Soko

text: Yhtiö perustettiin vuonna 1950, koska Varsovan liittoon välinsä rikkonut sosialistinen Jugoslavia ei pystynyt hankkimaan ilmapuolutuskalustoa ulkomailta. Aluksi tuotanto koostui sotilaslentokoneista, mutta myöhemmin se teki lisenssillä ranskalaisia Aérospatiale SA 341 ja 342 helikoptereita.


title: Soko

text: 1990-luvulla käydyssä Jugoslavian sisällissodan aikana yrityksen toiminta hiipui. Tehtaiden koko oli ennen sotaa 450 000 m² ja työntekijöitä oli 5 000 henkeä.


title: Soko

text: Nykyisin yrityksen tehtaista toimii vain Mostarin lentoaseman tehdas, jossa on 450 työntekijää.


title: Kenny Bräck

text: Kenny Bräck (s. 21. maaliskuuta 1966 Arvika, Ruotsi) on ruotsalainen kilpa-ajaja. Hän on menestynyt Yhdysvalloissa Champ Car- ja IRL-luokissa.


title: Kenny Bräck

text: Bräck aloitti uransa Ruotsissa ajaen kartingia. Hän on ajanut Ruotsissa ja Isossa-Britanniassa Formula 3 ja Formula Ford luokissa, sekä testannut Williamsia. Ajettuaan myös Formula 3000-luokkaa, hän siirtyi 1997 Yhdysvaltoihin IRL:ään A. J. Foytin talliin, jossa voitti 1998 IRL:n mestaruuden ja 1999 Indy 500 -kilpailun.


title: Kenny Bräck

text: Vuonna 2000 Bräck vaihtoi CART-luokkaan, ja hänet palkittiin kauden parhaana tulokkaana. Hän kuitenkin palasi 2003 IRL:ään, kun hänen tallinsa Team Rahal-Letterman loikkasi CART:sta IRL:ään. Kauden 2003 viimeisessä kilpailussa Bräck miltei menehtyi onnettomuudessa. Hän palasi kilparadoilla 2005 Indy 500:ssa, mutta keskeytti mekaaniseen vikaan.


title: Kenny Bräck

text: Vuonna 2006 Bräck ilmoitti lopettavansa uransa ja keskittyvänsä nuorten ajajien valmentamiseen. Hän aloitti myös rockyhtyeen nimeltä Bräck. Hän kirjoittaa yhtyeelle kappaleita.


title: Benoît Duteurtre

text: Benoît Duteurtre (s. 20. maaliskuuta 1960 Normandia) on ranskalainen romaanikirjailija, esseisti ja musiikkikriitikko. Hän myös tuottaa ja juontaa radion musiikkiohjelmaa, ja hän on vuoroin Pariisissa, New Yorkissa ja Normandiassa.


title: Benoît Duteurtre

text: Benoît Duteurtre syntyi Sainte-Adressen kaupungissa, joka on osa Le Havren kaupunkialuetta. Tässä normandialaisessa maisemassa hän vietti lapsuutensa. Hänen vanhempansa ovat Jean-Claude Duteurtre ja Marie-Claire Georges, ja hänen äitinsä isoisä oli Ranskan neljännen tasavallan viimeinen presidentti René Coty. Hän kävi yksityistä katolista Sain-Josephin koulua. Hän aloitti kirjoittamisen erittäin nuorena, ja viidentoista ikäisenä hän esitteli tekstejään Le Havressa asuvalle näytelmäkirjailija Armand Salacroulle, joka innosti häntä jatkamaan ponnisteluja.


title: Benoît Duteurtre

text: Tuolloin, Dutrertren nuoruudessa, Le Havre oli vielä toisen maailmansodan jäljiltä melkoisen runneltu kaupunki, jonka rakenteita voimakkaasti uudistettiin, ja se näkyi nuoren miehen teksteissä ja ilmenee myös myöhemmässä tuotannossakin.


title: Benoît Duteurtre

text: Vuonna 1977 Duteurtre aloitti musikologian opinnot Rouenin yliopistossa. Samana vuonna hän kohtasi myös säveltäjä Karlheinz Stockhausenin ja seuraavana vuonna Iannis Xenakisin, joilla on ollut merkittävä rooli hänen kehityksessään musiikkikriitikoksi. Vuonna 1979 Duteurtre opiskeli kuukauden György Ligetin johdolla. Samana vuonna hän sai nykyisen kandidaatin tason opinnot päätökseen.


title: Benoît Duteurtre

text: Musiikin opiskelun kanssa samaan aikaan Duteurtre jatkoi kirjoittamista. Vuonna 1982 hän lähetti Samuel Beckettille erään tekstinsä, jolla oli nimi "Nuit", ja Beckett pyysi nuorta miestä julkaisemaan tekstin "Revue des Editions de Minuit" -lehdessä. Juuri tällöin Duteurtre matkusti Pariisiin. Vuonna 1987 hän julkaisi teoksen "Les Vaches" (uudistettu painos teoksesta ilmestyi vuonna 2000 nimellä À propos des Vaches). Kirja kertoo nuoren pojan elämästä Le Havren koulussa ja vuoristossa vietetyistä lomista. Aikakauslehti "L'Infini" julkaisi eräitä hänen novellejaan. Eräässä elämänvaiheessa hän kirjoitti myös Playboy-lehden ranskankieliseen painokseen.


title: Benoît Duteurtre

text: Nuori kirjailija "löysi" New Yorkin vuonna 1990 ja on myyty kaupungin charmille. Hän on selittänyt tämän kokemuksen kautta ymmärtävänsä entistä paremmin Ranskan toimintaa ja käyttäytymistä suhteessaan Yhdysvaltoihin.


title: Benoît Duteurtre

text: Benoît Duteurtre tuli vuonna 1991 Lyonin ranskalaisen musiikin biennaalin musiikilliseksi neuvonantajaksi, ja hän otti ensimmäiset askeleensa radion musiikkiohjelmissa. Hänen romaaninsa "L'amoureux malgré lui" julkaistiin vuonna 1989 ja sen jälkeen teos "Tout doit disparaître" vuonna 1992. Tässä teoksessa hän kohtaa oman minänsä, nuoren miehen, joka on epäonnistunut pyrkimyksissään ruveta kirjailijaksi ja on joutunut toimittajaksi. Nämä ovat hänen omakohtaisia kokemuksiaan musiikkikriitikkona ja toimittajana. Hän toimittaa tämän teoksen kirjailija Guy Debordelle, joka vastaa ystävällisesti: "Teille on riittänyt yhden vuosisadan näkeminen ja sen taiteen kokeminen, ja te olette osuneet oikeaan". "Tout doit disparaître" -teos nostaa esille myös kysymyksen kirjoittajan suhteesta nykymusiikkiin ja eritoten sen kehitykseen Ranskassa 1900-luvun lopulla. Hän pohtii, miksi tämä musiikki ei ole suuren yleisön suosiossa. Hän esittää ajatukset myös myöhemmin teoksessaan "Requiem pour une avant-garde".


title: Benoît Duteurtre

text: Essee "Requiem pour une avant-garde" ilmestyi 1995. Se on nykymusiikin analyysia ja kritiikkiä sekä sen institutionalisoitumisesta Ranskassa. Teos synnytti vilkkaan keskustelun ranskalaisessa lehdistössä. Sanomalehti Le Monde vertasi Duteurtrea Robert Faurissoniin (négationisti, joka oli antisemitisti ja kielsi natsien toimeenpaneman juutalaisten joukkotuhon). Duteurtre vastasi hyökkäykseen vastahyökkäyksellä, ja lehti hävisi syntyneen oikeudenkäynnin, sillä lehti oli kieltäytynyt julkaisemasta hänen vastinettaan kirjoitukseen. Muu kansallinen lehdistö Le Point, Le Monde de la Musique, Diaspason, mutta myös Atlantin takaiset, kuten International Herald Trubune, julkaisivat kirjailijan työtä tukevia artikkeleita.


title: Benoît Duteurtre

text: Säveltäjä ja orkesterinjohtaja Pierre Boulezin ja kirjailijan kirjoittamien kritiikkien vaikutus ovat teoksessa merkittäviä. Kuitenkin Duteurtre on kiinnostunut ajankohtaisesta nostalgisesta suhtautumisesta Belle époqueen ja sen vaikutukseen Ranskassa. Tämä ajatus esiintyy hyvin usein myös kirjailijan tulevissa teoksissa.


title: Benoît Duteurtre

text: Vuonna 1995 Marcel Landowski ja Duteurtre perustivat yhdistyksen "Musique nouvelle en liberté", jonka tarkoituksena on tukea uusia säveltäjiä ja edistää heidän uraansa.


title: Benoît Duteurtre

text: Romaani "Gaieté Parisienne" ilmestyi vuonna 1996, ja se kertoo Pariisin homoyhteisöstä. Teoksen keskushenkilö on kohta kolmekymppinen mies, joka on huolestunut elämänsä yksitoikkoisuudesta. Novellikokoelma "Drôle de temps" ilmestyi 1997, ja se sai Ranskan akatemian novellipalkinnon. Milan Kundera kirjoitti teokseen esipuheen ja julkaisi erittäin myönteisen kritiikin Le Nouvel Observateur -lehdessä. Philippe Muray kirjoitti myös artikkelin, jossa hän terävänäköisesti huomasi henkilöiden ja Duteurtren tilanteiden samankaltaisuuden, mutta hän kuitenkin korosti kirjailijan roolia yhteiskunnassa.


title: Benoît Duteurtre

text: "Les malentendus" ilmestyi vuonna 1999 ja toi esille nuoren arabin, teollisuusjohtajanaisen, nuoren opiskelijapojan Pariisin eliittikoulusta "Sciences-Politiques" sekä vammaisen homon. Näiden henkilöiden tiet kohtaavan, ja heidän vaikutuksensa toisiinsa on kirjan keskeinen teema. Vuonna 2001 teos "Le Voyage en France" sai Prix Médicis -kirjallisuuspalkinnon. Tässä teoksessa amerikkalainen nuorukainen, jonka intohimona on 1800-luvun lopun Pariisi, löytää myös nykyajan Pariisin. Hänen oppaanaan tällä ”risteilyllä” toimii Pariisissa elävä nelikymppinen lehtimies, jonka elämässä vaihtelevat masennuksen ja euforian kaudet.


title: Benoît Duteurtre

text: "Service Clientéle" ilmestyi 2003, ja se koostuu lyhyistä luvuista, jotka kertovat jokaisen mahdollisesti kohtaamista vaikeuksista kännyköiden, lentolippujen, internetyhteyksien kaupallisen tai teknisen avun saamisessa. Tämä teos sai suopean vastaanoton "L'Humanité" -lehden kriitikolta François Taillandierilta. "La Rebelle" ilmestyi 2004, ja sen keskushenkilö on television vasemmistolainen ja uratietoinen naisjuontaja, jonka olosuhteet saattavat kohtaamaan nuoren egyptiläisen informaatikon ja homon, ja tämän lisäksi nainen kohtaa myös huijarin ja suuren ranskalaisen yrityksen pääjohtajan.


title: Benoît Duteurtre

text: Säveltäjä Jérôme Savaryn musiikkikomedia "Vive l'Opéra-Comique", jonka tekstit Benoît Duteurtre on kirjoittanut, sai ensi-iltansa Pariisin "Théâtre national de l'Opéra-Comique"-näyttämöllä maaliskuussa 2004. Vuonna 2005 Duteurtre julkaisi romaanin "La petite fille et la cigarette" , jossa seurataan virkamiehen laskeutumista helvettiin ja seurauksia, joita saadaan kuolemaantuomitun viimeisestä toiveesta.


title: Benoît Duteurtre

text: Viimeisin kirjailijan romaani "Chemin de fer" ilmestyi 2007, ja se on viisikymppisen naisen intiimi päiväkirja. Nainen jakaa elämänsä loistavan pariisilaisen uran ja pienen maalaismökin välillä. Mökki sijaitsee kaukana vuoristossa, ja siellä hän yrittää päästä kauas nykyisestä yhteiskunnasta. Tämä toistaiseksi viimeisin teos on myös heijastumaa omasta nyky-yhteiskunnastamme sekä pakollisesta edistyksestä, joka toisaalta näyttää johtavan moniin takautumiin.


title: Benoît Duteurtre

text: Benoît Duteurtren teoksia on käännetty viidelletoista kielelle. Nykyisin hän on myös "Marianne"-aikakauslehden toimittaja, mutta kirjoittaa myös Figaro ja Paris-Match -lehtiin. Hän on mukana myös kirjallisuuslehti "L'Atelier du Roman" toimituksessa yhdessä Milan Kunderan ja Michel Houellebecqin kanssa. Hän tuottaa radio-ohjelman "Étonnez-moi Benoît", jonka lähettäjänä toimii "France Musique". Hän on myös kustantaja Denoëlin esilukijaraadin jäsen.


title: Omenahappo

text: Omenahappo eli hydroksibutaanidihappo on dikarboksyylihappoihin kuuluva orgaaninen yhdiste. Nimensä mukaisesti omenahappoa on hedelmissä, etenkin omenissa, joissa se muodostaa 97 % kokonaishappopitoisuudesta. Sitä on runsaasti myös luumuissa, kirsikoissa ja vesimelonissa. Juuri se antaa vihreille omenoille luonteenomaisen happaman maun. Raparperin ruodin happamuus johtuu pääasiassa omenahaposta. Omenahapon suoloja ja estereitä kutsutaan "hydroksibutaanidioaateiksi" tai triviaalinimensä mukaisesti malaateiksi.


title: Omenahappo

text: Omenahappoa voidaan eristää luonnollisista lähteistä, mutta nykyään sitä valmistetaan pääasiassa synteettisesti. Sitä valmistetaan katalyyttisesti vedyttämällä maleiinihappoa, maleiinianhydridiä tai fumaarihappoa.


title: Omenahappo

text: Elintarviketeollisuudessa käytetään omenahappoa paljon muun muassa makeisissa, hedelmä- ja vihannessäilykkeissä, juomissa ja hilloissa happamuudensäätöaineena. Sen E-koodi on E296. Yhdistettä voidaan käyttää myös hajusteissa, metallien puhdistamiseen ja metalleja kelatoivana aineena.


title: Omenahappo

text: Omenahappo osallistuu elimistössä sitruunahappokiertoon.


title: Andries Pretorius

text: Andries Wilhelmus Jacobus Pretorius (s. 27. marraskuuta 1798 Graaff Reinet, Kapmaa – 23. heinäkuuta 1853 Magaliesberg, Transvaal) oli yksi buurien Suuren vaelluksen johtajista, jolla oli merkittävä osuus Transvaalin ja Oranjen vapaavaltion itsenäisten buuritasavaltojen perustamisessa. Hän toimi lyhytikäisen Natalian tasavallan pääministerinä.


title: Andries Pretorius

text: Pretoriuksen joukot kukistivat kuningas Dinganen zulujoukot 16. joulukuuta 1838 Blood riverin taistelusa ja myöhemmin uudelleen Magonossa vuonna 1840. Myöhemmin Pretorius yritti vastustaa brittien Natalin (vuonna 1842) ja Transvaalin (vuonna 1848) anneksointia. Hän osallistui Sand Riverin kokoukseen, joka tunnusti Transvaalin itsenäisyyden vuonna 1852 ja johti Oranjen vapaavaltion itsenäisyyteen johtaneita neuvotteluja.


title: Andries Pretorius

text: Etelä-Afrikan pääkaupunki Pretoria on nimetty Andries Pretoriuksen mukaan. Kaupungin perusti vuonna 1855 hänen poikansa Marthinus Wessel Pretorius, josta myöhemmin tuli Transvaalin ensimmäinen presidentti.


title: Syzran

text: Syzran () on kolmanneksi suurin kaupunki Samaran alueella, Venäjällä. Se sijaitsee Saratovin tekojärven rannalla. Kaupungin väestönlaskennan mukainen asukasluku oli 178 750 (2010).


title: Syzran

text: Syzran perustettiin 1683 linnoitukseksi. Kylänä se on ollut olemassa vuodesta 1796 lähtien. Kylässä on yhä yksi 1600-luvun aikainen linnoitus.


title: Oulun lentokonekaappaus

text: Finnairin lento 405 (tunnetaan myös nimellä Oulun lentokonekaappaus) kaapattiin 30. syyskuuta vuonna 1978, kun Finnairin Sud Aviation Caravelle -lentokone oli kotimaan lennolla Oulusta Helsinkiin. Koneessa oli viisi miehistön jäsentä ja 43 muuta matkustajaa. Kukaan ei kuollut tai loukkaantunut.


title: Oulun lentokonekaappaus

text: Kaappaaja Aarno Lamminparras, (s. 1941 Kemijärvi) oli tekohetkellä 36-vuotias entinen urakoitsija. Hän oli vuonna 1976 konkurssiin menneen, Oulun Vienti -nimisen vientiyhtiön toimitusjohtaja. Lamminparras oli tammikuussa 1978 saanut syytteet konkurssirikoksista ja niiden vuoksi hän oli ollut keväällä kolme päivää pidätettynä. Henkilökohtaisten vastoinkäymisten vuoksi hän oli kevään ja kesän 1978 aikana alkanut myös käyttää yhä enemmän alkoholia ja hänen avioliittonsa oli alkanut rakoilla. Lamminpartaan liiketoimiin liittyneitä epäselvyyksiä koskenut rikostutkinta oli syksyllä 1978 yhä käynnissä.


title: Oulun lentokonekaappaus

text: Lentokonekaappauksista oli tullut Suomessa vakavasti otettava uhka, kun neuvostoliittolainen kotimaan lennolla ollut Aeroflotin matkustajakone kaapattiin Suomeen heinäkuussa 1977. Kaappaajien, kahden venäläisnuorukaisen, oli tarkoitus päästä Ruotsiin, mutta polttoaineen vähyyteen vedoten miehistö ohjasi koneen laskeutumaan Helsinki-Vantaan lentoasemalle. Tilanne laukesi, kun toinen kaappaajista nukahti vartiovuorollaan ja koneessa vielä olleet panttivangit pääsivät pakenemaan.


title: Oulun lentokonekaappaus

text: Siihen mennessä vakavin Finnairin konetta kohdannut kaappausyritys oli koettu elokuussa 1971 lennolla Helsingistä Kööpenhaminaan. Mielisairaalasta karannut 30-vuotias nainen yritti pistoolilla uhaten kaapata DC-9-koneen, mutta lentoemäntä onnistui saamaan häneltä aseen pois.


title: Oulun lentokonekaappaus

text: Aarno Lamminparras nousi Finnairin lentotoimiston edustalta Oulun lentoasemalle lähteneeseen Pohjolan Liikenteen linja-autoon Oulun keskustassa lauantaina 30. syyskuuta kello 14.25. Lamminpartaan levoton käytös herätti muiden matkustajien huomiota jo matkalla lentoasemalle. Linja-auto rikkoutui kesken matkan hieman ennen saapumista lentoasemalle, ja matkustajat jouduttiin kuljettamaan perille takseilla. Tämän vuoksi lentokoneen lähtö viivästyi. Lamminpartaalla oli mukanaan salkku, jossa olivat kookas Lapinleuku-puukko, köysi ja nahkahihna lentäjien sitomista varten. Lisäksi hänellä oli ladattu, mutta varmistettu pistooli takin taskussa. Finnairin lento AY-405 Oulusta Helsinkiin lähti kello 15.10, kymmenen minuuttia aikataulustaan myöhässä.


title: Oulun lentokonekaappaus

text: Finnairin kalustoon oli kuulunut kaikkiaan 14 Sud Aviation Caravelle -konetta, joista oli syksyllä 1978 Finnairin väreissä vielä kahdeksan. Kaapatuksi joutunut kone oli otettu käyttöön vuonna 1964.


title: Oulun lentokonekaappaus

text: Matkustajien joukossa olivat esiintymismatkalta Pohjois-Suomesta palaamassa olleet säveltäjä Aarno Raninen ja laulaja Monica Aspelund. Kaksikolla oli ollut keikkoja Oulussa, Rovaniemellä ja Kemissä, ja heidän kiertueensa oli päättynyt Kemin Merihotelliin edellisenä iltana. Alun perin Ranisen ja Aspelundin oli ollut tarkoitus lentää Kemistä Helsinkiin lauantaiaamuna, mutta kone oli ollut täynnä. Siksi he olivat joutuneet tulemaan junalla Ouluun, josta matkan oli määrä jatkua kohti Helsinkiä.


title: Oulun lentokonekaappaus

text: Matkan aikana alkoholia nauttinut Lamminparras kutsui noin puolen tunnin lennon jälkeen lentoemäntä Merja Ervastin luokseen, esitti sotilaspassinsa ja pyysi lupaa päästä ohjaamoon. Kapteeni Tauno Rajakangas suostui pyyntöön. Kun kone lähestyi Helsinki-Vantaan lentoasemaa, Lamminparras pakotti koneen hallintaansa käsiaseella uhaten ja lukitsi ohjaamon oven. Kaappaaja määräsi kapteenin ja perämies Lasse Peltosen kehottamaan matkustajia valmistautumaan pakkolaskuun. Lamminparras ei näyttäytynyt muille matkustajille kertaakaan lentokoneen ohjaamoon menonsa jälkeen.


title: Oulun lentokonekaappaus

text: Helsinki-Vantaan lentoaseman lennonjohdon saatua tiedon kaappauksesta lentoasemalle saapuivat liikenneministeri Veikko Saarto, Finnairin pääjohtaja Gunnar Korhonen ja poliisin ylijohtoa. Myös poliisiylijohtaja Erkki J. Korhonen seurasi tilanteen kehittymistä, ja lentoasemalle hälytetty poliisin erikoisryhmä, Karhu-ryhmä, oli suoraan hänen alaisuudessaan. Pääministeri Kalevi Sorsa oli tapahtumahetkellä vierailulla Göteborgissa Ruotsissa, mutta liikenneministeri Veikko Saarto piti hänet puhelimitse tilanteen tasalla.


title: Oulun lentokonekaappaus

text: Lamminparras päästi koneen laskeutumaan Vantaalle vasta hiukan ennen kuin polttoaine loppui, ja 35 matkustajaa sekä kaksi lentoemäntää vapautettiin. Sen jälkeen kaappaaja käski koneen lentää takaisin Ouluun. Koneeseen jäi panttivangeiksi kahdeksan naismatkustajaa, mukaan lukien laulaja Monica Aspelund, jota Lamminparras ei kuitenkaan ollut tunnistanut matkustajien joukosta. Aspelundin kohtalo vei tapahtumia seuranneiden tiedotusvälineiden päähuomion, ja myös koneesta ulos päässyt, välittömästi toimittajien piirittämäksi joutunut säveltäjä Aarno Raninen sai kerrata tapahtumien kulkua alkaen linja-automatkasta Oulun lentoasemalle.


title: Oulun lentokonekaappaus

text: Oulussa Lamminpartaaseen saatiin yhteys, ja koneeseen nousi puolueeton lakimies tuomari Juhani Vatanen. Kaappaaja vaati saada yhteyden kahteen Helsingin Sanomien toimittajaan, Martti Heikkiseen ja Seppo Kievariin. Heidät hän halusi tavata Helsinki-Vantaan lentoasemalla.


title: Oulun lentokonekaappaus

text: Lamminparras vaati 500 000 markkaa, josta osan hän vaati toimitettavaksi Kaunialan sotavammasairaalalle, osan SOS-Lapsikylälle ja osan perheelleen Ouluun. Pankkien avustuksella rahat saatiin nopeasti kokoon.


title: Oulun lentokonekaappaus

text: Jätettyään rahat vaimolleen kaappaaja pakotti koneen takaisin Vantaalle, jonne kone laskeutui kello 0.33. Siellä Lamminparras vastaanotti vielä 150 000 markan lunnaat. Samaan aikaan toimittaja Kievari sopi kaappaajan kanssa uudesta rahasummasta: 105 000 markkaa maksettiin Kievarille. Kaappaaja lupasi vapauttaa panttivangit lukuun ottamatta Vatasta. Yksi naismatkustajista, helsinkiläinen kirjastovirkailija, oli saanut lentomatkan aikana sairauskohtauksen, minkä vuoksi lentoemäntä oli joutunut antamaan hänelle lisähappea. Koneen ollessa vielä Helsinki-Vantaan lentoasemalla kello 2.15 kaappaaja antoi panttivangeille ja Vataselle luvan poistua koneesta, mutta edellytti, että tämä tapahtuisi nopeasti. Koneeseen jäivät edelleen Lamminparras, kapteeni Tauno Rajakangas, perämies Lasse Peltonen ja lentoemäntä Irmeli Ylinen.


title: Oulun lentokonekaappaus

text: Ruotsissa olleeseen pääministeri Kalevi Sorsaan oli oltu jatkuvassa puhelinyhteydessä koko kaappausdraaman ajan, ja häntä kuultiin ennen jokaista ratkaisevaa liikettä. Sorsa antoi luvan aseen käyttöön kaappaajaa vastaan, mikäli tilanne sitä edellyttäisi. Sorsa oli päässyt nukkumaan noin kello 2.00, mutta hänet jouduttiin herättämään pian uudelleen asian saatua uuden käänteen.


title: Oulun lentokonekaappaus

text: Kello 2.20 Caravelle nousi jälleen ilmaan suuntanaan tällä kertaa Amsterdam, jonne kone saapui 1. lokakuuta kello 4.45 aamulla. Kun Suomessa kaapattu lentokone siirtyi maan rajojen ulkopuolelle, kyseessä ei enää ollut Suomen sisäinen asia. Tankkauksen jälkeen kaappari määräsi koneen taas ilmaan kello 5.15 suuntanaan Tukholma. Lamminparras muutti kuitenkin suunnitelmiaan ja kone laskeutuikin kello 7.37 Vantaalle, jossa kaappaajalle luovutettiin jälleen 100 000 markkaa. Sitä ennen hän oli luvannut poliisiradion kautta antautuvansa seuraavana päivänä, mikäli saisi viettää vuorokauden perheensä kanssa kotonaan Oulussa.


title: Oulun lentokonekaappaus

text: Kone nousi Helsinki-Vantaalta hiukan yli kello 8.00 suuntanaan Oulu. Kaappaaja vaati Oulun lentokentälle auton ja kuljettajan.


title: Oulun lentokonekaappaus

text: Kun kone laskeutui Oulun lentoasemalle sunnuntaina aamupäivällä kello 8.49, Aarno Lamminparras, Tauno Rajakangas, Lasse Peltonen ja Irmeli Ylinen olivat olleet koneessa yhteensä miltei 19 tuntia ilman miehistölle kuuluvia lepotaukoja ja koneen vaatimia tarkastuksia. Kone oli ollut ilmassa yhteensä 12 tuntia ja 20 minuuttia, eikä sen moottoreita ollut sammutettu kertaakaan edes polttoainetäydennysten ajaksi. Hieman ennen poistumistaan koneesta Lamminparras aikoi ampua itsensä, mutta miehistö sai hänen aikeensa estetyksi.


title: Oulun lentokonekaappaus

text: Kaappaaja matkusti kentältä suoraan kotiinsa, Nokelantiellä Karjasillan kaupunginosassa sijainneeseen rivitaloasuntoon. Hän oli suostunut antautumaan seuraavana päivänä, mutta poliisi pidätti Lamminpartaan hänen asuntoonsa tekemällään rynnäköllä jo samana päivänä kello 16.45, koska ei halunnut jäädä odottamaan mahdollisia uusia vaatimuksia. Lamminparras siirrettiin sunnuntai-illan aikana Oulusta keskusrikospoliisin säilöön Helsingin Ratakadulle odottamaan oikeuskäsittelyä.


title: Oulun lentokonekaappaus

text: Mielentilatutkimuksen mukaan Lamminparras oli tekohetkellä alentuneesti syyntakeinen.


title: Oulun lentokonekaappaus

text: 9. huhtikuuta 1979 Vantaan kihlakunnanoikeus tuomitsi Lamminpartaan seitsemäksi vuodeksi ja yhdeksi kuukaudeksi vankeuteen täyttä ymmärrystä vailla tehdystä kaappauksesta. Hän joutui maksamaan korvauksia lentokoneen matkustajille, Finnairille, Ilmailuhallitukselle ja Helsingin yliopistolliselle keskussairaalalle. Korkein oikeus vahvisti Lamminpartaan tuomion 8. joulukuuta 1980.


title: Oulun lentokonekaappaus

text: Oulun lentokonekaappaus vaikutti osaltaan siihen, että Suomen rikoslain 25. lukuun, vapaudenriistoa koskevan 9. pykälän rinnalle lisättiin vuonna 1982 uusi pykälä 9a, joka sisälsi rangaistusseuraamukset panttivangin ottamisesta.


title: Oulun lentokonekaappaus

text: Lamminparras vapautui vankilasta huhtikuussa 1982 istuttuaan tuomiostaan puolet ja asettui asumaan aluksi Vantaalle. Pääkaupunkiseudulta hän muutti pian Saloon ja sieltä Ruotsiin. Ruotsista poliisi haki hänet Suomeen kärsimään hänelle konkurssirikoksista langetettua vankeusrangaistusta, josta hän istui 103 vuorokautta. Vapauduttuaan Lamminparras palasi Ruotsiin, jossa hän on työskennellyt sittemmin mm. linja-autonkuljettajana ja siivousalan yrittäjänä.


title: Oulun lentokonekaappaus

text: Hän vaihtoi vapautumisen jälkeen nimensä ja on vuodesta 1984 lähtien asunut vakituisesti Ruotsissa. Seuraavan kerran Aarno Lamminpartaan nimi oli esillä julkisuudessa syksyllä 2008, kun Vantaan Martinlaaksossa sijainneesta kerrostaloasunnosta oli löydetty yli vuoden kuolleena ollut mies, joka oli Lamminpartaan serkku.


title: Oulun lentokonekaappaus

text: Kaapattu lentokone, rekisteritunnukseltaan OH-LSB, myytiin Finnairilta vuonna 1980 Europe Air Servicelle, jolta se päätyi myöhemmin edelleen kolumbialaiselle lentoyhtiölle. Kone vaurioitui pahoin maaliskuussa 1993 laskeutuessaan Ranskan Guayanassa sijainneelle lentokentälle ja se poistettiin rekisteristä heti turman jälkeen. Koneen hylky oli olemassa vielä vuonna 2000, mutta sen myöhemmistä vaiheista ei ole tietoa. Todennäköisesti kone on kuitenkin romutettu.


title: Oulun lentokonekaappaus

text: Vuonna 2010 ilmestyi Lauri Puintilan kaappaustapauksesta kirjoittama kirja "Kaappari Lamminparras". Tuotantoyhtiö Solar Films osti kirjan elokuvaoikeudet ja pääosaa näyttelemään kiinnitettiin Kari Hietalahti. Elokuvan kuvaukset päättyivät huhtikuussa 2012 ja "Kaappari" sai ensi-iltansa 18. tammikuuta 2013.


title: Arena Mytištši

text: Arena Mytištši () on jäähalli Mytištšissä viiden kilometrin päässä Moskovasta Venäjällä. Mytištši toimi yhdessä Hodynka-areenan kanssa vuoden 2007 jääkiekon maailmanmestaruuskilpailujen areenana. Hallia käyttää KHL-joukkue HK Atlant.


title: Katkat

text: Katkat (Amphipoda) on yksi suurimmista ja laajimmin levinneistä äyriäislahkoista. Kaikkiaan katkalajeja tunnetaan yli 10 000. Suurin osa katkoista elää merissä, mutta noin viidennes lajeista elää sisävesissä ja jotkin lajit myös maalla.


title: Katkat

text: Useimmat katkat ovat 1-2 cm:n pituisia. Pienimmät lajit ovat millimetrin kokoluokkaa, suurin tunnettu syvän veden katka jopa 34 cm. Katkanaaras kantaa muniaan ja niistä kehittyviä poikasia raajojensa välissä olevassa marsupiossa eli alkiotaskussa; erillistä toukkavaihetta ei ole.


title: Katkat

text: Katka-nimitys tulee uskomuksesta, että jokin vesieliö olisi purrut kalastajien siimoja katki.


title: Katkat

text: Suomesta on tavattu 20 katkalajia.


title: Leinola (Tampere)

text: Leinola on kaupunginosa Itä-Tampereella. Naapurikaupunginosat ovat Linnainmaa, Holvasti ja Leinola. Leinolan kaupunginosassa sijaitsee Leinolan koulu. Aluetta palvelevat Tampereen Kaupunkiliikenteen linjat 1, 8 ja 38. Leinolassa sijaitsee Mannerheimin patsas. Kaupunginosan etelärajana on Tampere–Haapamäki-rata.


title: Leinola (Tampere)

text: Leinola mainittiin vuoden 1540 maakirjassa Messukylän pitäjään kuuluneena kylänä, jossa oli viisi taloa. Näistä kolmen talon isännällä oli vuoden 1553 maakirjassa sama lisänimi "Leinoij". Messukylä liitettiin Tampereen kaupunkiin vuonna 1947 ja Leinolan alueen ensimmäinen asemakaava vahvistettiin vuonna 1952. Alueen kadunnimistössä on Kalevala-aiheisia ryhmänimiä ja koira-aiheisia ryhmänimiä, joiden perustana on vanha paikannimi Koiramäki.


title: Leinola (Tampere)

text: Kadunnimet Lukinkatu, Mikkolankatu ja Vestonkatu viittaavat vanhoihin kantataloihin. Vesto-nimi juontuu pyhimyskalenterin nimestä Sylvester. Karjumäenkadun nimen pohjana on kadun pohjoispuolella sijaitseva Karjumäki, jota on käytetty aikoinaan sikojen laitumena. Pulkkisenkatu ja -raitti on nimetty Pulkkisenmäen mukaan, ja Pulkkisen savupirtti muistetaan seudun viimeisenä.


title: Buffalo (täsmennyssivu)

text: Buffalo voi merkitä useita eri asioita.


title: Scott Gomez

text: Scott Carlos Gomez (s. 23. joulukuuta 1979 Anchorage, Alaska, Yhdysvallat) on yhdysvaltalainen ammattilaisuransa päättänyt jääkiekkoilija. Gomez pelasi urallaan yli 1 000 ottelua NHL-liigassa. Suurimman osan urastaan hän pelasi New Jersey Devilsissä.


title: Scott Gomez

text: New Jersey Devils valitsi Gomezin numerolla 27. Hän oli sitä ennen pelannut WHL:ssä Tri-City Americans joukkueessa. Gomez oli ensimmäinen latino NHL-pelaaja, ja heti tulokaskaudellaan pelasi loistavasti ja palkittiin Calder Memorial Trophyn parhaana tulokkaana. New Jersey voitti myös tuolloin Stanley Cupin. Kaudella 2002–2003 Gomez voitti toisen Stanley Cupinsa. aikana hän pelasi ECHL:ssä voittaen liigan pistepörssin ja ollen näin ECHL:n arvokkain pelaaja kaudella 2004–2005.


title: Scott Gomez

text: Kaudella 2005–2006 Gomez teki uuden piste-ennätyksensä, kun hän viimeisteli tehot 33+51 82 pelissä. Kesällä 2006 New Jersey teki uuden vuoden jatkosopimuksen Gomezin kanssa. Seuraavana kesänä Gomez allekirjoitti pitkän sopimuksen New York Rangersin kanssa . Kesällä 2009 hänet kuitenkin treidattiin Montreal Canadiensiin, sieltä hän kuitenkin suuntasi vielä San Jose Sharksiin ja lopulta 2012–2013 Florida Panthersiin. Viime kaudella Panthersissa Gomez pelasi 46 ottelussa ja teki niissä 12 tehopistettä. 1. Joulukuuta 2014 Gomez palasi uudelleen New Jersey Devilsiin, mutta sopimuksen pituutta ja arvoa ei kerrottu julkisuuteen.


title: Scott Gomez

text: Syksyllä 2015 St. Louis Blues hankki konkarihyökkääjän yhden vuoden sopimuksella korvaamaan loukkaantunutta Patrik Berglundia. Gomez pelasi St. Louisissa vain 21 ottelua, jonka jälkeen hänen sopimuksensa purettiin. Gomez teki joulukuussa 2015 try out -sopimuksen AHL-liigan Hershey Bearsin kanssa, mutta sopimusta ei jatkettu sen päättyessä tammikuussa. Ottawa Senators palkkasi Gomezin vielä maaliskuussa 2016 ja hän pelasi joukkueessa runkosarjan loput 13 ottelua.


title: Scott Gomez

text: Elokuussa 2016 Gomez ilmoitti lopettavan ammattilaisuransa.


title: Scott Gomez

text: Gomez on edustanut Yhdysvaltoja kaksissa aikuisten arvokisoissa. Hän oli mukana maailmancupissa 2004, kun USA sijoittui neljänneksi ja Torinon talviolympialaisissa 2006.


title: Scott Gomez

text: Gomez pelasi Yhdysvaltojen puolesta myös vuoden 1998 ja 1999 alle 20-vuotiaiden MM-kisoissa.


title: Ruotsin Helsingin-suurlähetystö

text: Ruotsin Helsingin-suurlähetystö sijaitsee Helsingin Pohjoisesplanadilla, Kauppatorin pohjoislaidalla.


title: Ruotsin Helsingin-suurlähetystö

text: Nykyinen suurlähettiläs on Anders Ahnlid.


title: Ruotsin Helsingin-suurlähetystö

text: Talo rakennettiin alun perin vuosina 1839–1843 kauppaneuvos J. H. Heidenstrauchin asuinrakennukseksi, todennäköisesti arkkitehti A. F. Granstedtin suunnittelemana. Empiretyylistä rakennusta pidettiin tuolloin yhtenä kaupungin kauneimmista yksityistaloista, joskaan senaikaisesta ulkonäöstä ei ole enää juuri mitään jäljellä.


title: Ruotsin Helsingin-suurlähetystö

text: Heidenstrauchin kuoltua 1847 talo ehti vaihtaa useasti omistajaa, kunnes sen osti vuonna 1883 kauppaneuvos Jakov Tschernischeff, joka muutti sen 150 asukkaan vuokrakasarmiksi. Hän muutatti myös julkisivun tuolloin Venäjällä muodissa olleen uusbarokkityylin mukaiseksi, mikä herätti julkisuudessa arvostelua. Muutostyöt suunnittelivat arkkitehdit Constantin Kiseleff ja W. Reiss. 1900-luvun alussa rakennuksessa toimi Venäjän valtionpankin konttori.


title: Ruotsin Helsingin-suurlähetystö

text: Ruotsin valtio osti rakennuksen 400 000 kruunun hinnalla vuonna 1921, ja jälleen toteutettiin suuret muutostyöt, tällä kertaa arkkitehti Torben Grutin suunnitelmien mukaan. Hän suunnitteli sen Nicodemus Tessinin tyyliä jäljitellen, muistuttamaan Tukholman kuninkaallisen linnan julkisivua. Tilaajan toivomus oli, että rakennus muistuttaisi Ruotsista vieraassa maassa. 1980-luvulla sisätilat uudistettiin suomalaisen arkkitehtiprofessori Erik Kråkströmin suunnitelmien mukaan.


title: Niketas Khoniates

text: Niketas Khoniates (, noin 1155-1215 tai 1216) oli kreikkalainen historioitsija. Hänen veljensä Mikael Khoniates oli myös historioitsija. Hän matkusti veljensä kanssa kotipaikkakunnaltaan Kolossaista Konstantinopoliin. Aluksi toimi virkamiehenä Angelos-suvun keisareiden aikana, edeten aina virkakoneiston johtajaksi ("megas logothetes") asti. Hän toimi myös Filippopoliksen teeman kuvernöörinä.


title: Niketas Khoniates

text: Kun neljäs ristiretki valtasi Konstantinopolin vuonna 1204 pakeni hän Nikaiaan, jossa hän pääsi keisari Theodoros I Laskariksen hovin jäseneksi. Nikaiassa hän aloitti kirjoittamisen ja hänen 21 kirjaa käsittänyt historiansa käsitteli vuosia 1118-1207. Teoksessaan hän kuvaa muun muassa Konstantinopolin valtauksen vuonna 1204.


title: Jean Dausset

text: Jean-Baptiste-Gabriel-Joachim Dausset (19. lokakuuta 1916 – 6. kesäkuuta 2009) oli ranskalainen immunologi. Hän jakoi vuoden 1980 Nobelin lääketieteen palkinnon George Davis Snellin ja Baruj Benacerrafin kanssa.


title: Jean Dausset

text: Dausset syntyi Toulousessa lothringenilaiselle äidille ja Pyreneiltä kotoisin olleelle lääkäri-isälle. Hän itse meni vuonna 1963 naimisiin madridilaisen Rose Mayoralin kanssa ja sai kaksi lasta.


title: Jo Stafford

text: Jo Elizabeth Stafford (12. marraskuuta 1917 Coalinga, Kalifornia – 16. heinäkuuta 2008 Century City, Kalifornia) oli yhdysvaltalainen 1930–1960-lukujen poplaulaja.


title: Jo Stafford

text: Stafford opiskeli jo lapsena laulamista ja suunnitteli oopperalaulajan uraa. Hän kuitenkin hylkäsi ajatuksen ja muodosti sisartensa Christinen ja Paulinen kanssa paikallisesti menestyneen The Stafford Sisters -yhtyeen.


title: Jo Stafford

text: Stafford oli jäsenenä The Pied Pipers -yhtyeessä, joka kelpuutettiin Vocal Group Hall of Fameen vuonna 2001. Hän aloitti soolouransa 1940-luvulla. Hän levytti Columbia Recordsille ja Capitol Recordsille sekä teki hittejä yhteistyössä Frankie Lainen kanssa.


title: Jo Stafford

text: Stafford menestyi myös huumorimusiikin alalla. Vuonna 1947 hän lauloi Cinderella G. Stumpin nimellä Red Inglen kappaleella ”Tim-tayshun”, joka on hillbilly-henkinen pilaversio Perry Comon ”Temptationista”. Puolisonsa Paul Westonin kanssa Stafford muodosti tahallisen kehnoa musiikkia esittäneen humoristisen duon taiteilijanimillä Jonathan ja Darlene Edwards. Alun perin juhlien huvitukseksi keksityt Edwardsit päätyivät myös levytysstudioon ja vuonna 1961 Stafford sai uransa ainoan Grammy-palkinnon parhaan huumorilevyn kategoriassa duon levytyksestä "Jonathan and Darlene Edwards in Paris".


title: Jo Stafford

text: Stafford vetäytyi musiikkialalta vuonna 1975, jonka jälkeen hänen julkiset esiintymisensä olivat hyvin satunnaisia. Staffordilla on tähti Hollywood Walk of Famella. Stafford oli naimisissa Paul Westonin (1912–1996) kanssa vuodesta 1952 alkaen ja heille syntyi kaksi lasta.


title: Luettelo spektroskooppisista kaksoistähdistä

text: Spektroskooppisia kaksoistähtiä:


text:
Spektroskooppinen kaksoistähti havaitaan vain spektroskoopilla, jossa tähden valo hajotetaan spektriksi, sateenkaareksi, jossa näkyy tummia viivoja.
Joskus havaitaan kahden spektriviivat. Yleensä spektroskooppisen keksoistähden kiertoaika on kohtalaisen lyhyt, mutta voi vaihdella tunneista vuosiin.


text: Muutamia kirkkaita spektroskooppisia kaksoistähtiäAlla luettelo kirkkaista spektroskooppisista kaksoistähdistä.


title: Snooky Young

text: Eugene "Snooky" Young (3. helmikuuta 1919 – 11. toukokuuta 2011) oli yhdysvaltalainen jazz-trumpetisti.


title: Snooky Young

text: Young oli pääasiallinen trumpetisti Jimmie Luncefordin yhtyeessä vuosina 1939-1942. Hän teki myös yhteistyötä Count Basien sekä Lionel Hamptonin kanssa ja kuului Thad Jones/Mel Lewis Big Bandin perustajajäseniin. Hänellä oli pitkään kiinnitys NBC:hen, ja hän oli Tonight Show Bandin studiotrumpetisti vuoteen 1992.


title: Snooky Young

text: Young julkaisi ainoastaan kolme albumia omalla nimellään.


title: Lisa Della Casa

text: Lisa Della Casa-Debeljevic (2. helmikuuta 1919 Burgdorf – 10. joulukuuta 2012 Münsterlingen) oli sveitsiläinen oopperalaulaja (sopraano), joka tuli kuuluisaksi Wolfgang Amadeus Mozartin ja Richard Straussin teosten tulkinnoistaan.


title: Lisa Della Casa

text: Della Casa syntyi italialais-sveitsiläisen tohtorin ja tämän baijerilaissyntyisen vaimon perheeseen. Hän suoritti oopperadebyyttinsä vuonna 1940 Giacomo Puccinin "Madama Butterflyn" nimikkoroolissa. Hän meni vuonna 1947 naimisiin jugoslavialaisen journalistin Dragan Debeljevicin kanssa.


title: Lisa Della Casa

text: Della Casan ensimmäinen esiintyminen Wienin valtionoopperassa tapahtui vuonna 1947. Hän pääsi pian mm. La Scalaaan, Baijerin valtionoopperaan ja Bayreuthin musiikkijuhlille. Metropolitan-oopperassa hän oli vakituinen tähti vuoteen 1968.


title: Lisa Della Casa

text: Della Casan esiintymiset alkoivat vähetä 1960-luvun kuluessa, ja vuonna 1974 Salzburgissa tehdyn esiintymisensä hän ilmoitti viimeisekseen. Hän äänitti useita kokonaisia oopperalevytyksiä mm. Deccalle.


title: Lukkopesä

text: Lukkopesä on lukon osa, joka mahdollistaa avaimen kääntämisen jos se on oikea. Jos avain on väärä, ei lukkopesän sisällä oleva sisäsylinteri käänny. Sisäsylinterin kääntyessä se vetää samalla teljen sisään, jolloin lukko aukeaa. Ilman lukkopesää on lukko helppo avata esimerkiksi ruuvimeisselillä. Lukkopesää on suojaamassa lisäksi peitekilpi, joka samalla nimensä mukaisesti peittää lukon sisäosat ja ruuvit. Uudemmissa lukoissa ei lukkopesästä näy muuta kuin haittalevyt, koska peitekilpi on tehty suojaamaan lukkopesä niin, ettei sitä ole mahdollista vetää ulos, ja tällöin avata lukkoa.


title: Raksilan pesäpallostadion

text: Raksilan pesäpallostadion (sponsorinimeltään Mustapekka Stadion) on pesäpallostadion Oulussa Raksilan kaupunginosassa. Kooltaan suurin lajille rakennettu stadion on avattu vuonna 1997. Kentän alustana on hiekkatekonurmi. Raksilan urheilukeskukseen kuuluvan stadionin katsomossa on 4 204 istumapaikkaa, joista katettuja 1 460 ja aitiopaikkoja 162 kpl. Lisäkatsomoissa on lisäksi 2 000 paikkaa.


title: Raksilan pesäpallostadion

text: Kesällä stadionin pääkäyttäjiä ovat Lippo Pesis ja Lippo Juniorit. Stadionia ovat aiemmin käyttäneet jo toimintansa lopettaneet Oulun Polte ja Oulujoen Kiekko. Talvella paikalle jäädytetään luistinrata, joka tosin on ollut suhteellisen vähällä käytöllä. Keväällä 2007 Raksilassa järjestettiin puistohiihdot, joiden pääpaikkana toimi pesäpallostadion. Stadionilla järjestettiin kaupungin uudenvuodenjuhla vuodenvaihteessa 2012–2013 ja Kärppien mestaruusjuhla keväällä 2014.


title: Raksilan pesäpallostadion

text: Yleisöennätys 6 647 on 13. syyskuuta 1998 pelatusta kolmannesta loppuottelusta Lippo–Kaisaniemen Tiikerit. Stadionilla järjestetyissä konserteissa yleisöä on parhaimmillaan ollut yli 20 000 katsojaa.


title: Raksilan pesäpallostadion

text: Pesäpallostadionilla on nähty kesäisin huippuartisteja.


title: Variaatio (kombinatoriikka)

text:
Kombinatoriikassa variaatiolla tarkoitetaan äärellisestä joukosta valittua tietyn kokoinen jono. Formaalisti, jos formula_1 on äärellinen joukko, on "E":n "k"-variaatio järjestetty jono
missä formula_3 kaikilla formula_4.


title: Kimi

text: Kimi on suomalainen miehen etunimi. Se on muodostettu nimestä Kim, joka on Joakimin lyhentymä.


title: Kimi

text: Joulukuuhun 2014 mennessä nimi Kimi on annettu Suomessa noin 1 430 henkilölle.


title: Kimi

text: Vuonna 2015 Kimi lisättiin suomalaiseen nimipäiväkalenteriin Kim-nimen rinnalle. Molempien nimipäivä on 20. maaliskuuta.


title: Toinen kyttäyskeikka

text: Toinen kyttäyskeikka ("Another Stakeout") on yhdysvaltalainen jännäri vuodelta 1993. "Kyttäyskeikan" jatko-osassa poliisit saavat tehtävää ratkoakseen avukseen naisen sekä koiran. Peitetarinana on, että miespoliiseista vanhempi on isä, nuorempi on poika ja nainen on äiti. Elokuvan ohjasi John Badham. Pääosissa ovat Emilio Estevez, Richard Dreyfuss, Rosie O'Donnell, Marcia Strassman, Dennis Farina ja Cathy Moriarty. Elokuva kuvattiin Las Vegasissa.


title: Toinen kyttäyskeikka

text: "Video-oppaassa" vuodelta 1994 Olavi Similä kutsuu elokuvaa kelvollisen jännityskomedian tarpeettomaksi jatko-osaksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa kaksi ja puoli tähteä neljästä.


title: Chris Raab

text: Christian J. Raab (myös Raab Himself; s. 21. toukokuuta 1980 Willow Grove, Pennsylvania, Yhdysvallat) on yhdysvaltalainen näyttelijä. Hän kuuluu CKY Crewiin ja on esiintynyt sarjoissa "Jackass", "Viva La Bam", "Haggard" ja yhdessä Duudsoni Elämää-jaksossa sekä elokuvassa "", mutta ei enää sen toisessa osassa.


title: Lews Therin Telamon

text: Lews Therin Telamon on Robert Jordanin Ajan Pyörä -sarjan kuvitteellinen hahmo, joka on syntynyt taistelemaan Viimeisessä taistelussa Varjoa vastaan.


title: Lews Therin Telamon

text: Lews Therin Telamon tunnettiin nimellä Lohikäärme Varjon sodan aikana. Hulluudessa, joka valtasi kaikki miespuoliset kanavoijat, hän surmasi jokaisen rakastamansa ihmisen ja verisukulaisensa. Sen takia hän sai nimen Suvunsurma.


title: Lews Therin Telamon

text: Uudestisyntyneeksi Lohikäärmeeksi kutsutaan sitä ihmistä, jonka on legendan ja ennustusten mukaan nouseva hädän hetkellä ja pelastavan maailman. Kukaan ei odota tapahtumaa innolla, sillä ennustetaan myös, että hän aiheuttaa uudestaan maailman murtumisen. Hänen on taisteltava Tarmon Gai'donissa, Viimeisessä taistelussa Varjoa vastaan.


title: Lews Therin Telamon

text: Lohikäärme ei muista eikä tiedä olevansa uudestisyntynyt Lohikäärme, joten eri aikakausilla hän kantaa eri nimeä, mutta on ulkonäöltään samantapainen. Rand al'Thor on uudestisyntynyt Lohikäärme, vaikka hän ei suostu sitä alussa hyväksymään tai myöntämään.


title: Lews Therin Telamon

text: Joskus ilmaantuu miehiä, jotka julistautuvat uudestisyntyneeksi Lohikäärmeeksi. Useimmat eivät kykene edes kanavoimaan, mutta poikkeuksiakin on ollut. Kanavoimiseen kykenevät väärät Lohikäärmeet ovat vaarallisia, sillä "saidinin" koskettaminen johtaa jokaisen heistä hulluuteen. Tämän takia Aes Sedait pyrkivät etsimään ja lauhkeuttamaan heidät, ennen kuin he ovat aiheuttaneet enempää harmia.


title: Lews Therin Telamon

text:
Väärän Lohikäärmeen saatua taakseen paljon paljon kannattajia, pystyi tämä kanavoimaan tai ei, hänen kukistaminen
saattaa olla vaikea. Yleensä selvitään armeijalla, mutta sellaisiakin tapauksia on ollut, jossa väärä Lohikäärme on aloittanut valtakuntiin leviäviä sotia.


title: Lews Therin Telamon

text: Väärät Lohikäärmeet saadaan yleensä kiinni ennen kuin he pystyvät täyttämään ennustuksia. Useimmiten Aes Sedain lauhkeutettua heidät, he menettävät elämänhalunsa muiden lauhkeutettujen miesten tavoin.


title: Lews Therin Telamon

text: Voimallisimpia vääriä Lohikäärmeitä olivat Raolin Darksbane, Yurian Stonebow, Davian, Guaire Amalasan ja Logain.


title: Bockin talo

text: Bockin talo (myös "Vanha Raatihuone") on yksi Helsingin Senaatintoria vierustavista uusklassisista rakennuksista. Se sijaitsee Leijona-korttelissa osoitteessa Aleksanterinkatu 20 ollen sen vanhin rakennus. Talon itäpuolelta kulkee Katariinankatu. Talo valmistui vuonna 1763 kauppias Gustav Johan Bockin rakennuttamana ja on toiminut historiansa aikana Suomen kenraalikuvernöörin virka-asuntona sekä Helsingin raatihuoneena.


title: Bockin talo

text: Bockin talo on nykyisin osa Helsingin kaupungintalokorttelia, ja siihen on sijoitettu kaupunginvaltuuston valtuustoryhmien kokous- ja vastaanottohuoneet, kaupunginkanslian tiedotustoimisto sekä kaupungin edustus- ja juhlatiloja. Syksyllä 2013 Bockin talossa aloitti toimintansa Made by Helsinki -käsityöosuuskunta.


title: Bockin talo

text: 1700-luvun loppupuoliskolla Helsingin pääkadun Suurkadun (nykyinen Aleksanterinkatu) varrelle nousi rivi kaupungin varakkaimpien porvarien kivitaloja. Näihin kuului myös vuonna 1763 valmistunut Bockin talo, jonka rakennutti kauppias ja raatimies Gustav Johan Bock (1710–1788), yksi kaupungin rikkaimpia ja mahtavimpia kauppaporvareita. Alkuperäisessä asussaan talo oli kaksikerroksinen ja mansardikattoinen ja muistutti viereistä Sederholmin taloa. Sen pohjakerroksessa toimi Bockin kauppahuone ja ylemmässä kerroksessa sijaitsivat Bockin perheen asuintilat.


title: Bockin talo

text: Gustav Bockin kuoltua 1788 talo koki useita omistajanvaihdoksia, kunnes se päätyi 1801 Ruotsin kruunulle joka teki siitä Helsingin paikallismajurin virkatalon. Venäjän armeijan vallattua Helsingin 1808 talo muutettiin venäläisen upseeripäällystön asuintaloksi. Kun Helsingin uudelleenrakentajaksi valittu arkkitehti Carl Ludvig Engel saapui kaupunkiin vuonna 1816, hänen ensimmäinen työnsä oli muuttaa Bockin talo Suomen kenraalikuvernöörin virka-asunnoksi. Talossa toteutettiin vuosina 1816–1819 suuret laajennus- ja muutostyöt, joissa se korotettiin kolmikerroksiseksi, siihen lisättiin siipirakennus ja se muutettiin empiretyyliseksi. Tuolloin sen Senaatintorin puoleinen julkisivu sai nykyisen joonialaisten pylväiden kannatteleman päätykolmionsa ja parvekkeensa. Engel suunnitteli myös talon tynnyriholvatun juhlasalin eli nykyisen Empiresalin.


title: Bockin talo

text: Bockin talo ehti toimia kenraalikuvernöörien asuntona vain kaksi vuosikymmentä, kunnes uusi virka-asunto Smolna otettiin käyttöön vuonna 1838. Tämän jälkeen Helsingin kaupunki osti talon ja teki siitä raatihuoneen, jolloin vanha Ruotsin vallan aikainen raatihuone voitiin purkaa Senaatintorin rakentamisen tieltä. Helsingin ensimmäinen kaupunginvaltuusto kokoontui Leo Mechelinin johdolla Bockin talon Empiresalissa vuonna 1875. Vuonna 1913 otettiin käyttöön nykyinen Helsingin kaupungintalo ja Bockin talon saivat käyttöönsä raastuvanoikeus ja maistraatti. Nykyisen käyttötarkoituksensa Bockin talo sai vuosien 1985–1988 jälkeen, kun raastuvanoikeus ja maistraatti olivat muuttaneet pois ja kun entisöintityöt oli saatu valmiiksi.


title: Gamma Cephei

text: Gamma Cephei (γ Cephei, γ Cep, Alrai, Errai, Er Rai, arab "paimen") on kaksoistähti, jolla on eksoplaneetta. Päätähti on oranssi alijättiläistähti, seuralainen punainen kääpiö. Heikosti tunnetun radan arvellaan olevan melko soikea, niin että tähtien väli vaihtelee 10-29 tai 12-32 AU, radan soikeus noin 0,44.


title: Gamma Cephei

text: Gamma Cepheillä on pitkään väitetty olevan planeetta, pohjautuen säteisnopeusmittauksiin, jo ennen 1990-luvun puolivälissä alkanutta eksoplaneettajahtia. Ensimmäisen ilmoituksen Gamma Cephein planeetasta teki kanadalainen tutkijaryhmä Bruce Campbell, Gordon Walker ja Stephenson Yang vuonna 1988. Toinen ryhmä, Anthony Lawton ja P. Wright, löysi myös eksoplaneetan vuonna 1989. Vuonna 1992 löydöt kumottiin tietojen epätarkkuuden perusteella. Vuonna 2002 Artie Hatzes, Bill Cochran ja kumppanit McDonaldin observatoriossa vahvistivat, että Gamma Cepheillä on planeetta.


title: Sydämen lisälyöntisyys

text: Sydämen lisälyöntisyys eli ekstrasystolia on rytmihäiriö, jossa sydämen kammiot supistuvat ennenaikaisesti, mikä johtaa ylimääräiseen tai väärään aikaan tulevaan sydämenlyöntiin. Lisälyönti eli ekstrasystole voi olla peräisin sydämen eteisistä tai kammioista. Lisälyöntisyys on yleensä harmiton ilmiö, jota kokee elämänsä aikana noin joka toinen ihminen. Lisälyöntisyys näkyy EKG:ssa ylimääräisenä sydämenlyöntinä, jonka muoto voi olla poikkeava.


title: Sydämen lisälyöntisyys

text: Eteisperäinen lisälyönti syntyy, kun eteisessä oleva paikallinen kohta lähettää sähköisen impulssin, joka ehtii käynnistää sydämenlyönnin ennen sinussolmuketta. Ylimääräisen lyönnin jälkeen sydän pitää pienen tauon. Lisälyönti saattaa tuntua muljahduksena rinnassa tai sydämen hetkittäisenä pysähtymisenä. Eteisperäiset lisälyönnit ovat vaaraton ilmiö, jota esiintyy yleisesti terveissäkin sydämissä.


title: Sydämen lisälyöntisyys

text: Kammioperäinen lisälyönti aiheutuu sydämen kammiosta lähtevästä impulssista, joka käynnistää ennenaikaisen sydämenlyönnin. Kuten eteisperäisenkin, henkilö voi aistia kammioperäisen lisälyönnin muljahduksena tai pysähdyksen tunteena rinnassa. EKG:ssa kammioperäinen lisälyönti eroaa normaaleista sydämenlyönneistä siten, että QRS-kompleksi on leveä ja P-aalto yleensä puuttuu. Kammioperäiset lisälyönnit ovat tavallisesti harmittomia, mutta saattavat joskus olla aihe sydämen lisätutkimuksille.


title: Klonatsepaami

text: Klonatsepaami (kauppanimi Suomessa Rivatril, Yhdysvalloissa Klonopin ja muualla maailmassa Rivotril) on bentsodiatsepiineihin kuuluva kemiallinen lääkevalmiste, jota käytetään Suomessa ensisijaisesti epilepsian hoidossa. Sitä käytetään myös paniikkihäiriön ja muiden ahdistuneisuushäiriöiden, dystonian sekä erilaisten kouristusten hoidossa. Klonatsepaami on muiden bentsodiatsepiinien tavoin niin sanottu kolmiolääke.


title: Klonatsepaami

text: Lääkkeen yleisiin sivuvaikutuksiin kuuluvat uneliaisuus, koordinaatiokyvyn heikkeneminen sekä levottomuus. Lääke voi lisätä itsemurhariskiä. Etenkin lääkkeen pitkäaikainen käyttö aiheuttaa sietokyvyn kasvua, riippuvuutta sekä vieroitusoireita lopetettaessa. Lääkkeen käyttö raskauden aikana saattaa vahingoittaa sikiötä.


title: Klonatsepaami

text: Klonatsepaami patentoitiin vuonna 1964 ja se tuli markkinoille Yhdysvalloissa 1975.


title: Klonatsepaami

text: Bentsodiatsepiinien vaikutukset perustuvat niiden keskushermostoa lamaavaan ominaisuuteen. Bentsodiatsepiinit sitoutuvat keskushermoston GABA-reseptoreissa omiin erityisalueisiinsa (bentsodiatsepiinireseptorit) voimistaen gamma-aminovoihapon eli GABA:n toimintaa reseptoreissa. Gamma-aminovoihappo on aivojen hermosolujen toimintaa jarruttava välittäjäaine. Bentsodiatsepiinit aiheuttavat siten hermoratojen toiminnan epäspesifiä eli yleistynyttä hidastumista.


title: Klonatsepaami

text: Klonatsepaami sitoutuu suurelta osin (~85%) plasmaproteiineihin. Klonatsepaami läpäisee veri-aivoesteen helposti, veren ja aivojen klonatsepaamipitoisuus on sama. Klonatsepaami metaboloituu lähes täysin, pääasiallisesti 7-aminoklonatsepaamiksi ja pienemmässä määrin 7-asetaminoklonatsepaamiksi ja 3-hydroksiklonatsepaamiksi. Klonatsepaamin metaboliitit poistuvat kehosta munuaisten kautta.


title: Trouble Bound Gospel

text: Trouble Bound Gospel on suomalainen rockyhtye. Yhtye perustettiin vuonna 1994 Turussa. Yhtye on julkaissut kolme täyspitkää albumia.


title: Sympathy for the Devil (albumi)

text:
Sympathy for the Devil on Laibach-yhtyeen pitkäsoitto. Levy sisältää Laibachin ja sen kahden sivuprojektin, Dreihunderttausend Verschiedene Krawalle ja Germania, versioita Rolling Stones -yhtyeen kappaleesta "Sympathy for the Devil". Kahta instrumentaali-versiota lukuun ottamatta kappaleet on julkaistu singleinä 25. syyskuuta 1988, hieman ennen Laibachin "Let It Be" -albumin julkaisua.
Sympathy for the Devil (Anastasia) -kappaleen on tehnyt Laibach, muut kappaleet ovat Mick Jaggerin ja Keith Richardsin tekemiä.


title: Let It Be (Laibachin albumi)

text:
Let It Be on Laibach-yhtyeen pitkäsoitto. Levyllä on Laibachin versiot The Beatles -yhtyeen viimeisen albumin "Let It Be" kappaleista nimikappaletta lukuun ottamatta. "For You Blue" ja "Maggie Mae" eivät ole versioita Beatlesin levyllä olevista kappaleista; "For You Blue" on todellisuudessa versio Moondogin kappaleesta "Crescent Moon March" ja "Maggie Mae" on versio saksalaisesta kansanlaulusta "Auf der Lüneburger Heide". Koska Let It Be oli viimeinen albumi ennen Beatlesin hajoamista, on Laibachin versio symbolisesti viimeinen Laibachin albumi ennen Jugoslavian hajoamista.
Kappaleet John Lennon ja Paul McCartney, paitsi "I Me Mine" George Harrison, "Dig It" Harrison, Lennon, McCartney ja Ringo Starr sekä "For You Blue" Moondog (joskin kannessa merkitty Harrisonin tekemäksi). "Maggie Mae" on kansanlaulu, jonka sanoituksen on kirjoittanut Hermann Löns. Kaikki kappaleet sovittanut Laibach. Levyn on nauhoittanut ja miksannut Iztok Turk ja Janez Krizaj studio Tivolissa Ljubljanassa 1988. Vieraililemassa "Across the Universe" -kappaleella Germania sekä Opus Dein kuoro Trbovljesta.


title: Martti Turtola

text: Martti Olavi Turtola (s. 16. marraskuuta 1947 Tampere) on valtiotieteiden tohtori, Maanpuolustuskorkeakoulun sotahistorian dosentti ja Helsingin sekä Turun yliopistojen dosentti. Vuosina 2001–2005 hän oli Suomen Viron-instituutin johtaja Tallinnassa ja sitä ennen mm. Helsingin yliopiston viestintäpäällikkö ja Kouvolan Sanomien päätoimittaja.


title: Martti Turtola

text: Hän on kirjoittanut Viron historiaan liittyviä tutkimuksia ja luonut yleiseen tietoisuuteen väitteitä, joiden mukaan Viron valtionjohto muun muassa täysin päämäärätietoisesti hakeutui liittosuhteeseen Neuvostoliiton kanssa syksyllä 1939 ennen Toisen maailmansodan syttymistä.


title: Martti Turtola

text: Turtolan setä oli eversti Jussi Turtola, jonka kohtaloa Kiestingin motissa hän on käsitellyt kirjassaan "Kyllä täällä kaatuakin voidaan: Suomalainen upseerikohtalo 1941".


title: Kari-Pekka Toivonen

text: Kari-Pekka Toivonen (s. 6. toukokuuta 1967 Turku) on suomalainen näyttelijä, joka on esiintynyt monissa elokuvissa ja televisiosarjoissa.


title: Kari-Pekka Toivonen

text: Toivonen on ollut Jussi-palkintoehdokkaana parhaasta miessivuosaroolista elokuvista "Nousukausi" (2003) ja "Rock'n Roll Never Dies" (2007).


title: Kari-Pekka Toivonen

text: Koulutukseltaan Toivonen on teatteritaiteen maisteri (1994). Vuosina 2003–2010 hän toimi näyttelijäntyön lehtorina Teatterikorkeakoulussa. Vuodesta 2012 hän on toiminut turkulaisen Linnateatterin taiteellisena johtajana edeltäjänsä Mikko Koukin siirryttyä Oulun kaupunginteatterin taiteelliseksi johtajaksi. Linnateatterissa hän on ohjannut komedian "Kekkonen" (2012), "Monsteri olohuoneessa" (2013) ja "Vetämättömät" (2013).


title: Kari-Pekka Toivonen

text: Joulukuussa 2013 Toivonen valittiin Oulun kaupunginteatterin taiteelliseksi johtajaksi. Mikko Kouki oli ilmoittanut jo kesällä 2013 ettei jatka Oulun teatterin johdossa työsopimuksensa päättyessä helmikuussa 2014. Toivonen irtisanoutui lokakkuussa 2018. Irtisanomisaika on puoli vuotta, ja hän lopettaa työt huhtikuun puolivälissä.


title: Kari-Pekka Toivonen

text: Toivonen on naimisissa näyttelijä-laulaja Merja Larivaaran kanssa ja heillä on neljä lasta. Toivonen perheineen asuu Porvoossa ja hänet on muun muassa valittu vuonna 2004 vuoden porvoolaiseksi.


title: Kotka

text: Kotka voi tarkoittaa seuraavia asioita:


title: Type 56

text: Type 56 () on kiinalainen kopio AK-47 -rynnäkkökivääristä. Type 56 on Kansan vapautusarmeijan käytössä korvattu 1980-luvulla Type 81 -rynnäkkökiväärillä.


title: Sergei Samsonov

text: Sergei Samsonov (, synt. 27. marraskuuta 1978 Moskova, Neuvostoliitto) on pelaajauransa lopettanut jääkiekkoilija, pelipaikaltaan hyökkääjä. Samsonov muistetaan pienikokoisena, mutta nopeana pelaajana ja hyvänä mailankäsittelijänä.


title: Sergei Samsonov

text: Samsonov aloitti uransa Venäjän superliigassa. Ennen NHL-uraansa Samsonov saavutti Venäjän alle 20-vuotiaiden maajoukkueessa MM-pronssia 1996 ja 1997. Hyvien esitysten vuoksi Boston Bruins varasi hänet kahdeksannella vuorolla. Bruins varasi Samsonovin lisäksi ensimmäisellä kierroksella Joe Thorntonin. Ensimmäisellä NHL-kaudellaan Samsonov voitti vuoden tulokkaan Calder Memorial Trophyn. Samsonov pelasi ssa 2001. Hän voitti Venäjän paidassa olympiapronssia Salt Lake Cityssä 2002.


title: Sergei Samsonov

text: Vaikka Samsonov pelasi hyvin Bostonissa, hänet myytiin kaudella 2005–2006 Edmonton Oilersiin Marty Reasoneria ja Yan Stastnya vastaan. Samsonov solmi vuonna 2006 vapaa agenttina sopimuksen Montreal Canadiensin kanssa. Yhden Montreal-kauden jälkeen Samsonov siirtyi kesällä 2007 Chicago Blackhawksiin vaihdossa puolustaja Jassen Cullimoreen ja hyökkääjä Tony Salmelaiseen . Chicagossa kausi ei sujunut kovinkaan hyvin ja venäläispelaaja laitettiin siirtolistalle 2. tammikuuta 2008 ja lähetettiin farmijoukkueeseen. Maaleitta kauden 23 ensimmäistä peliä pelannut Samsonov siirtyi Carolina Hurricanesiin, kun joukkue nappasi miehen ns. re-entry waivers -listalta. Tämä merkitsee sitä, että Chicago maksaa vielä puolet Samsonovin palkasta. Samsonov pelasi Hurricanesissa kauteen 2010–2011, jolloin hänet myytiin Florida Panthersiin vaihdossa Bryan Alleniin. Samsonov pelasi Panthersissa tehokkaan loppukauden, muttei saanut sopimusta kaudeksi 2011–2012. Elokuussa 2012 uutisoitiin Samsonovin neuvotelleen sopimuksesta NHL-seura San Jose Sharksin kanssa.


title: The David Letterman Show

text: The David Letterman Show oli yhdysvaltalainen aamuinen keskusteluohjelma, jota juonsi David Letterman. Ohjelmaa esitettiin Yhdysvalloissa NBC-kanavalla heinäkuusta lokakuuhun 1980. Ohjelma oli kriitikoiden kehuma, ja se voittikin kaksi Emmy-palkintoa. NBC:n mielestä se kuitenkin keräsi liian vähän katsojia, mikä johti sarjan lopettamiseen.


title: The David Letterman Show

text: Sarjan ensimmäiset 30 jaksoa olivat 90-minuuttisia, mutta loput 60 jaksoa oli leikattu tunnin mittaisiksi.